title: Tsug Teutšež

text: Runoilija on palkittu työn punaisen lipun kunniamerkillä. Adygeian Teutšežin piiri on nimetty hänen mukaansa. Adygeiskin kaupunki kantoi hänen nimeään vuosina 1976–1990. Ponežukaissa toimii hänelle omistettu museo.


title: Tataarikohokki

text: Tataarikohokki ("Silene tatarica") on monivuotinen, pääasiassa Itä-Euroopassa kasvava kohokkilaji. Suomessa se on harvinainen ja luokiteltu vaarantuneeksi lajiksi.


title: Tataarikohokki

text: Tataarikohokki kasvaa 30–50 cm korkeaksi. Juuri on suora ja hyvin pitkä. Kasvi on monivartinen ja tyvestä haarova. Varsi on ainakin tyvestä harvaan hapsikarvainen. Lehdet ovat pitkulaisen puikeita tai tasasoukkia ja tyvestä harvaripsisiä. Harvakukkainen kukinto on pitkä, usein toispuolinen ja terttumainen. Kukkien verhiö ja teriö ovat viisilehtisiä. Verhiö on ulkoverhiötön. Terälehdet ovat valkoisia, usein sävy on vihertävä tai kellertävä. Terälehden lapa on syvään jakoinen ja liuskat ovat kapeita. Tataarikohokki kukkii Suomessa heinä-elokuussa. Hedelmä on kota. Kasvi tekee runsaasti munuaisen muotoisia siemeniä, jotka leviävät laajalle vesivirtausten ja mahdollisesti eläinten mukana. Siemenet voivat itää vedessä ja taimet kelluvat vesivirtausten mukana. Kasvullisesti tataarikohokki ei leviä. Laji on kimalaispölytteinen.


title: Tataarikohokki

text: Tataarikohokki on kotoisin Etelä-Venäjän aroilta, josta se on levinnyt länteen päin Saksaan, Unkariin ja Liettuaan asti. Pohjoisessa sitä tavataan Norjan pohjoisosissa, Kuolan niemimaalla ja Suomessa. Suomessa lajia kasvaa alkuperäisenä Kuusamossa Oulankajoen varrella, sekä koko Kemijoen ja sen latvahaarojen varrella aina joen suulle saakka. Kainuussa ja eteläisessä Suomessa lajia esiintyy paikoin vakiintuneena liikenne- ja sotatulokkaana.


title: Tataarikohokki

text: Tataarikohokki kasvaa hiekkaisilla ja soraisilla jokitörmillä ja -särkillä, jossa tulvat pitävät kasvupaikat avoimina. Se viihtyy myös ihmisen muokkaamassa ympäristössä kuten hiekkakentillä, teiden varsilla, ratapenkereillä ja lastauspaikoilla. Tataarikohokki on sopeutunut erityisen hyvin virtaavan veden ja liikkuvan hiekan ympäristöön. Alkeellisesta sisärakenteesta johtuen kasvin juuri ja maavarsi ovat hyvin joustavia, mikä mahdollistaa sen kieppumisen virtaavassa vedessä vahingoittumattomana. Se kestää myös hautautumisen jopa 12 cm paksuisen hiekkapatjan alle, mistä se pystyy kasvattamaan itsensä maanpinnalle. Tämän mahdollistaa ruohovartisille kasveille hyvin epätavallinen kyky monistaa silmuja ja siten kasvattaa runsaasti versoja.


title: Tataarikohokki

text: Suomessa lajia uhkaa vesivoimarakentaminen kasvupaikkojen läheisyydessä ja siitä aiheutuva jokien säännöstely. Osa kasvupaikoista on jäänyt patoaltaiden alle, toisaalta jokien säännöstely on johtanut kasvupaikkojen umpeen kasvuun tulvien puuttuessa. Erityisen vaarantunut laji on tästä syystä Kemijoen vesistön alueella.


title: Katukiekon maailmanmestaruuskilpailut

text: Katukiekon maailmanmestaruuskilpailut järjestetään kahden vuoden välein lukuun ottamatta vuosina 1996 ja 1999 järjestys oli erilainen.


title: Black Rose (John David Souther)

text: Black Rose on yhdysvaltalaisen laulaja-lauluntekijä John David Southerin toinen studioalbumi vuodelta 1976. Levyn on julkaissut Elektra/Asylum Records ja sen on tuottanut Peter Asher.


title: Black Rose (John David Souther)

text: Levyn on äänittänyt ja miksannut Val Garay The Sound Factory –studiossa Los Angelesissa. Toinen äänittäjä on Greg Ladanyi. Masteroinnin on tehnyt Doug Sax Los Angelesissa The Mastering Labissa.


title: Black Rose (John David Souther)

text:
Levykannen suunnittelija on Jimmy Wachtel Southerin idean pohjalta ja valokuvat on ottanut Lorrie Sullivan.
Levytysprojektin ohjaajina ovat olleet Elliott Roberts ja Ron Stone Lookout Management –yhtiöstä.


title: Black Rose (John David Souther)

text: Kiitoksissa on mainittu David Geffen ja Joe Smith.


title: Black Rose (John David Souther)

text: Sivu 1Sivu 2Kaikki laulut on tehnyt John David Souther ja ne on julkaissut Golden Spread Music / Benchmark Music ASCAP. Laulut ovat vuodelta 1976 paitsi "Faithless Love" ja "Silver Blue" vuodelta 1975. Kappaleiden sanat on painettu alkuperäisen LP-levyn avautuvien kansien sisäpuolelle.


title: Black Rose (John David Souther)

text: Kappaleen "Simple Man, Simple Dream" on levyttänyt myös Linda Ronstadt vuonna 1977 ilmestyneellä albumillaan Simple Dreams.Seuraavat muusikot esiintyvät levy-yhtiönsä suosiollisella luvalla: John Guerin (L.A. Express-Caribou Records), Stanley Clarke (Nemperor Records), Danny Kootch, Jim Keltner ja Paul Stallworth (Dark Horse Records), David Crosby (ABC Records, Inc. ja Atlantic Records), Art Garfunkel (Columbia Records), Joe Walsh (ABC Records, Inc.), Donald Byrd (Blue Note Records) ja Lowell George (Warner Bros. Records, Inc.)


title: Black Rose (John David Souther)

text: "Banging My Head Against the Moon"


title: Black Rose (John David Souther)

text: "If You Have Crying Eyes""Your Turn Now"


title: Black Rose (John David Souther)

text: "Faithless Love"


title: Black Rose (John David Souther)

text: "Baby Come Home""Simple Man, Simple Dream"


title: Black Rose (John David Souther)

text: "Silver Blue""Midnight Prowl""Doors Swing Open""Black Rose"


title: The Usos

text: The Usos (tunnettu myös nimellä The Usos Brothers) ovat showpainijoukkue, joka muodostuu kaksoisveljistä Jimmystä ja Jey Usosta. Tällä hetkellä he työskentelevät WWE:lle ja sen SmackDown brändissä. Molemmat veljekset ovat 188 cm pitkiä ja heidän yhteispainonsa on 217 kg (Jimmy 110 kg ja Jey 107 kg).


title: The Usos

text: Jimmy (oikealta nimeltään Jonathan Solofa Fatu) ja Jey (oikealta nimeltään Joshua Samuel Fatu) ovat Solofa Fatun lapsia, paremmin tunnetaan nimellä Rikishi. Ryhmään kuulunut Tamina (oikealta nimeltään Sarona Reiher) on Jimmy Snukan tytär.


title: The Usos

text: Jimmy Uso (Jonathan Fatu) esiintyi Florida Championship Wrestlingissä (FCW) televisio nauhoituksissa 5. marraskuuta ottelemassa Donny Marlowta vastaan. Jimmy myös esiintyi Dark-ottelussa 19. marraskuuta FCW'ssä voittaen Titus O'Neillin.


title: The Usos

text: The Usos debytoi 14. tammikuuta voittaen Rotondo Brothersit. Maaliskuussa Usoihin liittyi Sarona Snuka, joka alkoi heidän managerikseen. 13. maaliskuuta Usos voitti Fortune Sonsin (Joe Hennigin ja Brett DiBiasen) ja Usos julistettiin uudeksi FCW Florida Tag Team mestariksi. 18. maaliskuuta he puolustivat mestaruutta ensimmäistä kertaa onnistuneesti Dudebusterseja vastaan. He puolustivat onnistuneesti titteliä Percy Watsonia ja Darren Youngia, Hunicoa ja Tito Nievesiä, Skip Sheffieldiä ja Darren Youngia, ja Dudebusterseja vastaan. 3. kesäkuuta Usos hävisi mestaruuden "Los Aviadoresille", Hunicolle ja Dos Equisille.


title: The Usos

text: 24. toukokuuta, 2010 RAW:ssa Usos ja Tamina debytoivat "heeleinä" hyökäten Unified WWE Tag Team mestareiden Hart Dynastyn kimppuun. Seuraavalla viikolla Bret Hart sanoi palkanneensa heidät. Samana iltana he ilmoittivat hankkivansa kunnioitusta heidän perheille. Tämän jälkeen Hart Dynasty yritti hyökätä, mutta Usos pääsivät niskan päälle ja iskivät Dynastylle Diving Splashit. RAW'n Viewer's Choice jaksossa Usosit yrittivät hyökätä jälleen Hart Dynastyn kimppuun, mutta Dynasty pääsi tälläkertaa niskan päälle. The Usosit tekivät kehä debyytin 17. kesäkuuta, 2010, WWE Superstarsissa voittaen Goldustin ja Mark Henryn. Kolme päivää myöhemmin he tekivät pay-per-view-debyytin WWE Fatal 4 Way -tapahtumassa häviämällä Hart Dynastylle miksatussa tag team matsissa. 28. kesäkuuta Usosin piti otella Hart Dynastya vastaan, mutta ennen kuin ottelu ehti alkaa Usos hyökkäsivät Dynastyn kimppuun. Usos voittivat Hart Dynastyn ensimmäistä kertaa 12. heinäkuuta RAW'ssa kuuden henkilön miksatussa "tag team"-ottelussa, kun Jey selätti Smithin. Usot haastoivat Hart Dynastyn otteluun, mikä käytäisiin Unified WWE Tag Team mestaruudesta WWE Money in the Bank -tapahtumassa. Money in the Bank -tapahtumassa Usot epäonnistuivat voittamaan Hart Dynastya. 26. heinäkuuta, RAW'ssa Jeyllä oli ensimmäinen yksilöottelu Randy Ortonia vastaan, minkä hän hävisi.


title: Gärdehov

text: Gärdehov on Sundsvallissa Ruotsissa sijaitseva Pohjois-Ruotsin suurin urheilu- ja messukeskus. Keskus sisältää mm. jalkapallo- ja jääpallokenttiä, kaksi jäähallia, curlinghallin ja täysimittaisen sisäjalkapallohallin.


title: Gärdehov

text: HockeyAllsvenskanissa pelaava jääkiekkojoukkue IF Sundsvall Hockey pelaa kotiottelunsa Gärdehovin vuonna 1966 valmistuneessa 2500-paikkaisesa jäähallissa. Myös jääpallojoukkue Selånger SK Bandy pitää Gärdehovia kotipaikkanaan.


title: Gärdehov

text: Gärdehovissa pidettyjä merkittäviä tapahtumia ovat mm. Melodifestivalen ja Ruotsin Gladiaattorit-sarjan kuvaukset.


title: Klaipėdan kapina

text: Klaipėdan kapina oli Liettuan järjestämä kapina Memelin mandaattihallintoalueella 3. - 9. tammikuuta 1923. Tapahtuman seurauksena Memel () menetti Ranskan valvoman mandaattiasemansa ja siitä tuli autonominen osa Liettuaa. Liettuan ja Saksan välinen rajasopimus vuonna 1928 vahvisti alueen jäämisen Liettualle.


title: Klaipėdan kapina

text: Suuri osa Itä-Preussin alueesta kuului niin sanottuun Vähä-Liettuaan, jossa oli suuri liettualainen vähemmistö. Saksan vuoden 1910 väestönlaskennan mukaan Memelin alueella asui 149 766 asukasta, joista 67 345 puhui äidinkielenään liettuaa. Alueen saksalainen väestö asui pääosin Memelin kaupungissa ja sen lähistön kylissä, kun taas liettualaiset asuttivat maaseutua. Paikalliset liettualaiset olivat pääosin luterilaisia toisin kuin katolilaiset Liettuan liettualaiset. Liettuaa alue kiinnosti paitsi sen liettualaisvähemmistön, myös sen sataman takia. Liettualaiset tahot olivat neuvotelleet aluekysymyksistä saksalaisten kanssa jo vuonna 1918, mutta varsinaisesti ne nousivat esiin Pariisin rauhanneuvotteluissa 1919. Versailles’n rauhassa päätettiin, että alue erotetaan Saksasta, ja helmikuussa 1920 alue siirtyi ranskalaiseen valvontaan.


title: Klaipėdan kapina

text: Vuonna 1921 Liettuan seimas päätti vaatia aluetta itselleen. Aluetta havitteli kuitenkin myös Puola, jolta siltäkin puuttui toimiva Itämerensatama. Puolan vaatimuksia tuki Ranska ja liettualaisten Saksa, jossa uskottiin alueen takaisin saamisen olevan tulevaisuudessa helpompaa Liettualta kuin Puolalta. Myös Iso-Britannia tuki Liettuaa, mutta mitään päätöksiä alueen kohtalosta ei tehty. Ranska ja Puola olivat myös kiinnostuneita ajatuksesta tehdä alueesta vapaavaltio, mikä olisi sopinut myös Memelin vaikutusvaltaisille tahoille.


title: Klaipėdan kapina

text: Liettuassa Ernestas Galvanauskasin hallitus alkoi suunnitella alueen sotilaallista haltuunottoa syksyllä 1922. Tällöin heräsi ajatus lavastetusta kapinasta alueella, jota liettualaiset sitten tukisivat sotilaallisesti. Liettuasta pyydettiin tukea hankkeelle sekä Venäjältä että Saksalta, mikä vähensi uhkaa Puolan tasavallan suunnalta toimenpiteisiin ryhdyttäessä.


title: Klaipėdan kapina

text: Kansan tahtoa ilmaisevaksi tarkoitetun kansannousun ongelmana oli kuitenkin paikallisen väestön haluttomuus liittyä Liettuaan. Vastustusta ei ilmennyt pelkästään paikallisten saksalaisten, vaan myös liettualaisten taholta. Väestöstä - saksalaisten ja liettualaisten - vapaavaltiota kannatti 90 prosenttia vuoden 1921 lopussa.


title: Klaipėdan kapina

text: Paikalliset liettualaismieliset järjestöt yrittivät vaikuttaa paikallisten mielipiteisiin, mutta vähäisin tuloksin. Tästä huolimatta 3. tammikuuta 1923 Šilutessa kokoontui Martynas Jankusin johdolla Vähä-Liettuan pelastuksen korkein komitea, joka julistautui korkeimmaksi päättäväksi elimeksi ja ilmoitti liittävänsä Klaipėdan alueen Liettuaan.


title: Klaipėdan kapina

text: 9. tammikuuta Liettuan armeija, suojeluskunta ja paikalliset vapaaehtoiset hyökkäsivät alueelle eversti Jonas Povolinskas-Budrysin komennossa 1 400 sotilaan vahvuudella ja ottivat kaupungin haltuunsa 15. tammikuuta 1923 käytyään lyhyen taistelun ranskalaisia joukkoja vastaan, jotka pakotettiin perääntymään pois alueelta. Kahakassa kuoli kaksi siviiliä, kaksitoista liettualaissotilasta ja kaksi ranskalaissotilasta. Siviilikomissaari Jean Gabriel Petisné antoi nostaa valkoiset liput antautumisen merkiksi, koska ranskalaisilla ei ollut sotilaallista voimaa vastustaa liettualaisia. Liettuan hallitus oli valinnut kapina-ajankohdan siksi, kun ranskalaiset olivat kiinni Reininmaan miehityksessä Saksan sotakorvauksien vakuudeksi. Lisäksi hankkeelle oli haettu hyväksyntä Neuvostoliitosta ja Saksasta.


title: Klaipėdan kapina

text: Ranska uhkasi tapahtumien jälkeen Liettuaa sotatoimilla, mutta mitään ei tapahtunut. Ranskan voimat oli sidottu Ruhrin alueelle, jota se tuolloin miehitti. Puolakin tyytyi pelkkiin vastalauseisiin Liettuan Neuvosto-Venäjältä saamien turvatakuiden takia. Liettuan hallitus tarjoutui välittäjäksi itse tukemiensa kapinallisten ja liittoutuneiden välille, mistä se sai lopulta jopa kiitosta liittoutuneiden taholta, joita huolestutti Neuvostoliiton mahdollinen rooli kapinassa. Liittoutuneiden taholta alueen liittäminen Liettuaan hyväksyttiin Klaipėdan sopimuksen myötä toukokuussa 1924. Alueelle taattiin itsehallinto, mutta sen laajuudesta syntyi myöhemmin erimielisyyksiä. Saksa hyväksyi rajamuutoksen rajasopimuksella tammikuussa 1928. Liettuassa oltiin innostuneita alueen liittämisestä Liettuaan Vilnan alueen menetyksen jälkeen Puolan–Liettuan sodan seurauksena muutamaa vuotta aiemmin. Valtauksen jälkeen Klaipėdasta tuli Liettuan tärkeimpiä teollisia keskuksia ja sen sataman läpi kulki suurin osa Liettuan viennistä. Alueella aloitettiin liettualaistamispolitiikka, minkä seurauksena alueelle muutti paljon asukkaita muualta Liettuasta.


title: Paul Hymans

text: Paul Louis Adrien Henri Hymans (23. maaliskuuta 1865 Ixelles/Elsene – 8. maaliskuuta 1941 Nizza, Ranska) oli belgialainen poliitikko ja Kansainliiton yleiskokouksen puheenjohtaja vuosina 1920–1921 ja 1932-33.


title: Paul Hymans

text: Hymansin johtoajatuksena oli vakauttaa Liettua siten, että muodostettaisiin sotilasliitolla Puolan ja Liettuan kesken valtiollinen yhtenäisyys, joka oli poistunut Liettuan suuriruhtinaskunnan ja Puolan kuningaskunnan valtioliiton alueen tultua päättyneeksi Puolan kolmannessa jaossa 1795. Tämän lisäksi Liettua saisi takaisin Memelin alueen Saksalta.


title: Paul Hymans

text: Paul Hymans johti Kansainliiton selvitystyötä Keski-Liettuan tasavaltaan liittyen, jonka tuloksen Liettua hylkäsi.


title: The Sims: Keräilykokoelma

text: The Sims: Keräilykokoelma on Windowsille vuonna 2005 julkaistu The Sims-kokoelmapaketti, joka sisältää The Sims-pelin ja kaikki sen lisäosat.


title: Jäytiäiset

text: Jäytiäiset (Psocoptera) on maailmanlaajuisesti noin 4 400 lajia käsittävä hyönteislahko. Vielä tuntemattomia lajeja lienee kuitenkin huomattava joukko. Lahkon kaikki lajit ovat pieniä, vain muutaman millimetrin pituisia, pehmeäruumiisia hyönteisiä. Molekyylibiologisten vertailujen perusteella täit (lahko Phthiraptera) ovat kehittyneet eläinten pesissä eläneistä jäytiäisistä ja muodostavat ilmeisesti vain oman ryhmänsä laajemman jäytiäisten lahkon sisällä.


title: Jäytiäiset

text: Jäytiäisiä joissain määrin muistuttavien hyönteisten kiviainekseen säilyneitä fossiileja tunnetaan jo permikaudelta, mutta varmuudella nykyisiin jäytiäisiin kuuluvia lajeja tunnetaan jurakauden keskivaiheilta lähtien. Varhaisimmat fossiilit eroavat nykyisistä jäytiäisryhmistä ennen kaikkea siipisuonituksensa ja suuosiensa rakenteen osalta, ja ne katsotaan kuuluvaksi nykyisin jo hävinneeseen alalahkoon Permopsocina. Meripihkaan säilyneet jäytiäisfossiilit ovat varsin yleisiä ja niitä tunnetaan kaikista merkittävistä esiintymistä, joista meripihkafossiileja ylipäänsä on löydetty. Täiden fossiilieja ei toistaikseksi tunneta yhtä dominikaaniseen meripihkaan säilynyttä, mahdollisesti täiden ryhmää edustavaa yksilöä lukuun ottamatta.


title: Jäytiäiset

text: Jäytiäiset ovat poikkeuksetta pieniä, lajista riippuen 1–10 mm. Väritys on yleensä vaatimaton: harmaa tai ruskea. Pää on vartalon kokoon nähden suuri ja siinä on usein suuret verkkosilmät. Osalla lajeista on päälaella kolme pistesilmää. Tuntosarvet ovat pitkät, rihmamaiset ja muodostuvat 11:stä jopa 50:een jaokkeesta. Keskeisenä tuntomerkkinä pään etuosan "postclypeus" on pullistunut kaarevaksi. Monet lajit ovat siivettömiä tai niiden siivet ovat surkastuneet tynkämäisiksi, mutta siivekkäiden lajien siipisuonitus on yksinkertainen ja siipisuonet rajaavat siiven ulkoreunaan aina kaksi kolmiomaista aluetta. Erityinen piirre on myös etusiiven takareunaan rajautuva alue, "areola postica", joka kuitenkin joissakin ryhmissä jää osittain avonaiseksi. Lepäävä jäytiäinen pitää lähes kaikissa ryhmissä siipiään harjakattomaisesti takaruumiin sivuilla. Siiven pterostigma on usein tumma ja siivet saattavat olla laajemmaltikin kirjavat. Raajat ovat pitkät, ohuet ja soveltuvat hyvin kävelemiseen. Suuosat ovat purevat.


title: Jäytiäiset

text: Jäytiäisiä tapaa varmimmin puiden rungoilta ja oksistosta. Osa lajeista elää maaperässä karikkeen joukossa. Ravinnokseen jäytiäiset käyttävät erityisesti puiden kuorella kasvavia mikroskooppisia viherleviä, mutta myös sienirihmastoja sekä itiöitä. Häirittynä jäytiäiset eivät lähde kovin mielellään lentoon, vaan koettavat paeta juosten. Monet jäytiäislajit kykenevät lisääntymään neitseellisesti, ja koiraiden esiintyvyydessä on huomattavia eroja paitsi laji- myös populaatiotasolla. Jäytiäisten elinkaari on lyhyt, ja vuodessa on useita sukupolvia. Naaras munii puiden lehdille ja syntyvät toukat käyvät läpi 3–6 toukkavaihetta ennen aikuistumistaan. Muodonvaihdos on vaillinainen ja toukat muistuttavat aikuisia mutta ovat pienempiä ja siivettömiä. Muna on tavallisimmin talvehtiva kehitysaste.


title: Jäytiäiset

text: Eräillä "Neotrogla"-suvun luolissa elävillä jäytiäislajeilla genitaaleissa on tapahtunut erikoistuminen, jossa naaraalla on penistä muistuttava elin ja koiraalla ainoastaan sukuaukko


title: Jäytiäiset

text: Muutamat lajit, kuten kirjatäi ("Lepinotus bostrychophila") ja pölytäi ("Psyllipsocus ramburii"), ovat sopeutuneet elämään sisätiloissa ja saattavat aiheuttaa vahinkoja.


title: Tunturisarake

text: Tunturisarake ("Kobresia myosuroides") on pohjoisten arktisten alueiden ja vuoristojen sarakasvi. Suomessa tunturisarake on erittäin harvinainen ja luokiteltu uhanalaiseksi kasvilajiksi.


title: Tunturisarake

text: Tunturisarake on mätästävä. Se kasvaa 10–30 senttimetriä korkeaksi. Sileä varsi on noin 0,5 millimetriä paksu ja liereä tai tylpän kolmisärmäinen. Varren tyvitupet ovat kiiltäviä ja kellanruskeita tai ruskeita. Kapeat, liereät ja pystyt lehdet kasvavat tyviruusukkeena ja ovat puolen varren pituisia tai hieman pitempiä. Kukinto on 1–3 senttimetriä pitkä latvatähkä. Kukinnon latvaosassa on useita hedekukkia, tyviosan pikkutähkissä on yksi emikukka ja yksi hedekukka. Tähkäsuomut ovat 4 millimetriä pitkiä ja tummanruskeita. Tunturisarake kukkii Suomessa heinä-elokuussa. Tunturisarake muistuttaa toista Suomessa tavattavaa sarakelajia, kuusamonsaraketta ("Kobresia simpliciuscula").


title: Tunturisarake

text: Tunturisarake on arktis-alpiininen kasvi ja jossain määrin sirkumpolaarinen. Euroopassa lajin esiintymisalue on pirstoutunut vuoristoalueille: Alpeille, Pyreneille, Karpaateille sekä Norjan ja Ruotsin tuntureille. Islannissa laji on tavallinen. Tunturisaraketta kasvaa laajoilla alueilla myös Itä-Siperiassa, Keski-Aasian vuoristoalueilla, Alaskan ja Pohjois-Kanadan tundralla ja vuoristoissa, Kalliovuorilla sekä Grönlannissa. Suomessa tunturisaraketta on löydetty vain kahdelta Enontekiön suurtunturilta läheltä Norjan rajaa. Laji löydettiin Suomesta ensimmäisen kerran vuonna 1955.


title: Tunturisarake

text: Tunturisarake kasvaa Suomessa paljakkavyöhykkeellä humuksensekaisella soralla noin 800–900 metrissä. Lajin esiintymät ovat keskipaljakalla ja alapaljakan yläosassa valoisien ja avoimien etelärinteiden kivennäismailla ja kalliopahdoilla. Laji on kalkinvaatija. Laji voi kasvaa melko kuivassa ympäristössä. Se kasvaa muun muassa routivilla mineraalimailla ja pahdoilla vuorenseinämien valuvesipaikoilla ja kosteilla tunturikankailla.


title: NHL Slapshot

text: NHL Slapshot on Wiille kehitetty NHL-aiheinen jääkiekkovideopeli. Se korvaa aiempien vuosien menetykset, sillä Wii:lle ei ole aiempina vuosina NHL-pelisarjan peliä, kuten PlayStation 3:lle ja Xbox 360:lle. Peliohjaimena käytetään Wii Remoteen liitettyä mailaa, jota oikealla tavalla heiluttamalla saadaan aikaiseksi laukaus tai taklaus.


title: Kanadan senaatti

text: Kanadan senaatti (, ) on Kanadan parlamentin ylähuone. Senaattiin kuuluu 105 jäsentä, jotka nimittää kenraalikuvernööri pääministerin ehdotuksesta. Kanadassa senaattori voi olla virassaan 75-vuotiaaksi saakka. Senaattorin paikka voi vapautua, mikäli senaattori on poissa kahdesta perättäisestä senaatin istunnosta. Senaattoreiden puoluejakauma noudattelee alahuoneen puoluejakaumaa, mutta muuttuu alahuonetta hitaammin sitä mukaa kun senaattorin virkoja tulee uudelleen täytettäviksi.


title: Kanadan senaatti

text: Senaatin suurin ryhmä on nykyisin konservatiivit, joilla on 57 paikkaa ja toiseksi suurin liberaalit 40:llä paikalla. Senaatin puhemies on konservatiivi Noël Kinsella.


title: Notoptera

text: Notoptera on pieni hyönteislahko, johon kuuluu vain noin 30 nykyään elävää lajia kahdessa eri heimossa. Lahko on kuitenkin laajemmin edustettuna erityisesti permikautisissa fossiileissa.


title: Notoptera

text: Lahkon siivellisiä edeltäjiä tunnetaan permi-, jura- ja liitukautisista fossiiliesiintymistä. Meripihkaan säilyneitä yksilöitä tunnetaan etenkin eoseenikautisista balttisista meripihkoista.


title: Notoptera

text: Nimeä Notoptera ehdotettiin käyttöön jo vuonna 1915, mutta lahko nykyisessä merkityksessään kuvattiin vasta vuonna 2006. Lahkoon kuuluvat lajit ovat siivettömiä ja muistuttavat ulkonäöltään suorasiipisiä, kummitus- tai rukoilijasirkkoja. Lajeja tavataan Pohjois-Amerikassa, Itä-Aasiassa ja itäisessä Afrikassa.


title: Notoptera

text: Suuosat ovat purevat ja muodonvaihdos vaillinainen.


title: Gare de Cornavin

text: Gare de Cornavin (myös Genève-Cornavin) on Sveitsin länsiosassa sijaitsevan Geneven kaupungin päärautatieasema. Sen omistaa Sveitsin valtiollinen rautatieyhtiö SBB-CFF-FFS. Asema on avattu vuonna 1858 ja rakennettu uudelleen vuonna 1931. Nykyisen asemarakennuksen on suunnitellut Julien Flegenheimer.


title: Gare de Cornavin

text:
Gare de Cornavinin asemalta on suoria yhteyksiä eri puolille Sveitsiä (Bern, Basel, Zürich, Luzern, St. Gallen, Brig), Ranskaan (Pariisi, Lyon, Marseille, Montpellier, Nizza, Grenoble), Italiaan (Milano, Venetsia) ja Espanjaan (Barcelona). Läheiselle Geneven lentoasemalle on tiheät yhteydet. Sveitsin sisäiset yhteydet hoitaa pääosin valtiollinen SBB-CFF-FFS, Ranskan-yhteydet SNCF, Italian-yhteydet sekä SBB että italialainen FS sekä hotellijunaliikenteen Barcelonaan Elipsos.
Geneven asema on myös tärkeä TPG:n raitiovaunuliikenteen sekä seudun bussiliikenteen solmukohta.


title: Panssaroitu miehistönkuljetusvaunu

text: Panssaroitu miehistönkuljetusvaunu () on taistelupanssarivaunua kevyemmin panssaroitu ajoneuvo, jonka tarkoituksena on suojata jalkaväkeä epäsuoran tulen sirpaleilta ja pienikaliiperisten jalkaväkiaseiden, kuten kiväärien, rynnäkkökiväärien ja kevyiden konekivääreiden tulelta. Ajoneuvotyyppi alkoi kehittyä toisen maailmansodan jälkeen erityisesti 1960-luvulla.


title: Panssaroitu miehistönkuljetusvaunu

text: Panssaroituja miehistökuljetusvaunuja on kahdentyyppisiä vetonsa mukaan: toisissa on yleensä kuudesta kahdeksaan kumipyörää () ja toisissa telaketjut (). Telaketjulla varustetut miehistönkuljetusvaunut on osoitettu pääasiassa mekanisoidulle jalkaväelle ja panssarijoukkojen panssarijääkäreille. Panssarijoukoissa pääasiallinen taisteluväline on taistelupanssarivaunu, jota panssarijalkaväki ja panssaritykistö tukevat. Myöhemmin itsenäiset panssariosastot on jaettu käytännössä panssarivaunupataljooniin mekanisoiduiksi taisteluosastoiksi oletetun tehokkaamman panssarintorjunnan ja toisaalta jalkaväen tulivoiman kasvettua.


title: Panssaroitu miehistönkuljetusvaunu

text: Taistelupanssarivaunujen doktriini on 1900-luvulla vaihdellut tulivoimaisesta läpimurtavasta itsenäisestä aselajista jalkaväkeä voimakkaasti tukevaan aselajiin. 1930-luvulla ensin saksalaiset ja 1940-luvulla sitten neuvostoliittolaiset omaksuivat tavan käydä sotaa suurina panssarivoimilla laajoilla aukeilla alueilla. Ranskalaisen ensimmäisen maailmansodan ajattelun ja yhdysvaltalaisen nykyisen ajattelun mukaan panssarijoukot tukevat jalkaväkeä. Uusi ajattelu johtuu tarpeesta mekanisoida jalkaväki halvemmalla kuin ylläpitää erillisiä panssarijoukkoja, jotka ovat uusien jalkaväen panssarintorjuntaohjusten ja rynnäköivien ilmavoimien tulelle arkoja.


title: Panssaroitu miehistönkuljetusvaunu

text: Telaketjuilla kulkevien taistelupanssarivaunujen tueksi sopivat parhaiten niin ikään telaketjuilla kulkevat panssaroidut miehistönkuljetusvaunut, tai näiden pohjalta kehitetyt 20–40 mm konetykillä tai kevyellä kanuunalla varustetut jalkaväen taisteluvaunut.


title: Panssaroitu miehistönkuljetusvaunu

text: Suomessa panssaroitujen miehistönkuljetusvaunujen valmistaminen aloitettiin 1983, kun tarjouskilpailuun osallistuneiden Valmetin traktoritehtaan Panssari-Valmetin voitti tarjouskilpailiussa Sisun kuorma-autotehtaan Panssari-Sisu, Pasi.


title: Panssaroitu miehistönkuljetusvaunu

text: Ensimmäisen Pasi-sarjan valmistus alkoi 1983, ja se oli tyyppiä XA-180, joka oli keveämmin panssaroitu kuin myöhäisemmät XA-185, XA-186, XA-188, XA-202 tai XA-203. Uusinta suomalaisvalmisteista miehistönkuljetusvaunua, XA-360 AMV:ä, jota on alettu valmistaa 2004, ei kutsuta enää Pasiksi, vaan se on Patria AMV valmistajansa Patria Land & Armament Oy:n mukaan. Lyhenne "AMV" tarkoittaa panssaroitua modulaarista ajoneuvoa ().


title: Panssaroitu miehistönkuljetusvaunu

text: Panssaroiduista miehistönkuljetusvaunuista on lähtenyt kehittymään uusi panssariajoneuvotyyppi, infantry fighting vehicle IFV, jotka ovat panssaroituja miehistönkuljetusvainuja raskaammin panssaroituja, joista kuljetettava miehistö voi ampua ajon aikana ja joissa voi olla 20–40 mm konetykki tai peräti kevyt 70–105 mm kanuuna.


title: Panssaroitu miehistönkuljetusvaunu

text: Näissä ajoneuvoissa on usein pyörien sijaan telaketjut ja niitä on voitu käyttä mekanisoidun jalkaväen ajoneuvoina. Neuvostoliitossa tällaisia teleketjuilla kulkevia vaunuja olivat BMP-1, BMP-2 ja BMP-3 sekä MT-LB, joista Suomen puolustusvoimissa on käytetty BMP-1:ä 1982–2004 panssariprikaatin panssarijääkäreillä, BMP-2:a samankaltaisiin tarkoituksiin 2000-luvun alkuvuosiin saakka. BMP-3:a, joka esiteltiin 1990 ei ole Suomeen hankittu. BMP-3:n suurimpia käyttäjämaita ovat Venäjän federaatio ja Yhdistyneet arabiemiraatit. Nato-maista suurimpia ovat Bulgaria ja Kreikka. Suomessa näitä raskaampia jalkaväen vaunuja edustaa Patria-Hägglundsin CV9030.


title: Panssaroitu miehistönkuljetusvaunu

text: Suomen puolustusvoimissa panssaroituja miehistönkuljetusvaunuja ovat mm. Pasi ja AMV-360. Suomessa on ollut myös BTR-60-vaunuja.


title: Ranskalais-belgialainen sarjakuva

text: Ranskalais-belgialainen sarjakuva on Ranskassa ja Belgiassa tehtyä sarjakuvaa.


title: Vastaus (elokuva)

text: Vastaus ("Svaret") on suomalainen elokuva vuodelta 1952. Pääosin harrastelijavoimin tehty elokuva propagoi niin sanottua Moraalisen varustautumisen ideologiaa, joka rantautui Suomeen toisen maailmansodan jälkeen. Juonen runkona on erään tehtaan maltillisten ja kiihkomielisten työntekijöiden välille kehittyvä konflikti. Lemmenrintamalla seurataan tehtaan sovittelevan pääluottamusmiehen ja tehtaan omistajan tyttären suhteen syvenemistä.


title: Vastaus (elokuva)

text: Vuorineuvoksen tytär Laura Hillman ja vuorineuvoksen omistaman tehtaan pääluottamusmies Esko Mäenpää tutustuvat toisiinsa eräässä "maailmanparannustilaisuudessa", jonka pääteemana on se, että työnantajien ja työntekijöiden yhteistyö nostaa tuotantolukuja. Seuraavana päivänä Esko joutuu tekemisiin arkisten pulmien kanssa, jotka liittyvät työturvallisuuteen ja palkkaukseen. Hän on puheenjohtajana tuotantokomiteassa, joka edustaa sekä työnantajia että -tekijöitä. Hänen onnistuu selvittää vaikeatkin ristiriidat ja hän saa kotonaan kiitosta äidiltään, muttei isältään, joka on vanhakantainen kommunisti. Esko joutuu miettimään asemaansa kahden tulen välissä. Lauran kanssa hän piipahtaa Suomen sisällissodan punaisten hautausmaalla. Ympäristö innostaa heitä puhumaan uudesta maailmasta, jossa sisällissodan kaltainen tilanne ei toistu. Suhde syvenee, ja jonkin ajan kuluttua Esko myöntää Ruhrilta palanneelle insinööri Hakaselle, että "minun elämäni alkoi, kun ensimmäisen kerran tapasin hänet".


title: Vastaus (elokuva)

text: Tehtaalla Eskon vastavoimana on seppä Puranen, joka vaatii uutta luottamusmiesvaalia. Suuria palkankorotuksia vaativa Puranen pitää Eskoa "luokkapetturina", ja lopulta hän syrjäyttää Eskon luottamusmiehen pallilta. Eräässä työmaakokouksessa Puranen agitoi työmiehiä lakkoon. Vuorineuvos Hillman ja Laura ovat myös paikalla. Kun Esko alkaa puhua "todellisen demokratian ja epäitsekkyyden" puolesta "vihaa ja materialismia" vastaan, joku työmiehistä heittää häntä trasseliin käärityllä pultilla. Esko joutuu sairaalahoitoon. Puranen tekee oman ratkaisunsa ja alkaa tehdä jälleen työtään tavallisena seppänä.


title: Vastaus (elokuva)

text: "Vastaus" sai pääasiassa myönteisen vastaanoton aikalaiskriitikoilta. Ilta-Sanomat piti elokuvaa "myönteisenä yllätyksenä": "Aatteen ja omaksutun ajattelu- ja uskomustavan sanelema innoitus ei ole eksyttänyt elokuvan tekijöitä fanaattiseen julistamiseen ja tyrkyttämiseen, vaan tulokseksi on saatu onnistuneen kiihkoton ja arkinen yhteiskuntakuvaus, joka omalla painollaan houkuttelee katsojan miettimään annettua 'vastausta'". Suomen Sosialidemokraatti suhtautui "Vastaukseen" melko suopeasti, mutta sen vasemmalla puolella olevat lehdet tyrmäsivät elokuvan täysin. Helsingin Sanomat antoi tunnustusta Lampelalle "elokuvan eheälinjaisesta kokoonpanosta".


title: Vastaus (elokuva)

text: "Vastaus" kuvattiin talvella 1951–1952 Uudellamaalla, Pirkanmaalla ja Kaakkois-Suomessa. Sisäkuvauspaikkoja olivat useat eteläisen Suomen teollisuuslaitokset (esimerkiksi Kone, Strömberg ja Tampella). Hillmanien taloa esitti Erik Serlachiuksen talo Mäntässä ja talon sisäpuolta Joenniemen kartano niin ikään Mäntässä. Studiossa ei kuvattu lainkaan. Elokuvan taustalla oli Moraalisen varustautumisen liike, jonka keskushahmoihin Viljo Lampela kuului. "Vastaus" oli Lampelan ensimmäinen näytelmäelokuva. Mukana on myös muun muassa Kone Oy:n pääjohtaja Heikki H. Herlin (yli-insinööri Reunasen roolissa), joka oli Moraalisen varustautumisen voimahahmoja Suomessa.


title: Vastaus (elokuva)

text: "Vastauksen" ylevänä tavoitteena on ratkaista eri yhteiskuntaryhmien väliset mielipide-erot ja ristiriidat. Keinona on ihmisten keskinäiseen rakkauteen pohjautuva yhteisymmärrys. Elokuvan alussa on teksti, joka alkaa: "Tämä elokuva on syntynyt niiden ihmisten työn tuloksena, jotka omassa elämässään ovat läpikäyneet elokuvan esittämän kehityksen, ja se kuvaa todellista elämää todellisilla tapahtumapaikoilla asianomaisten ihmisten esittämänä." "Vastauksen" kaupallinen menestys oli heikko.


title: Melania Trump

text: Melania Trump (syntymänimeltään Melanija Knavs, saksalainen kirjoitusasu Melania Knauss; 26. huhtikuuta 1970 Novo mesto, Jugoslavia) on Yhdysvaltain ensimmäinen nainen ja presidentti Donald Trumpin puoliso. Nuoruudessaan hän työskenteli mallina Euroopassa ja New Yorkissa.


title: Melania Trump

text: Melanija Knavs syntyi Novo mestossa, Sevnican kylän lähellä Jugoslaviassa, nykyisen Slovenian alueella. Hänen isänsä oli automyyjä, ja äiti työskenteli lastenvaatetehtaassa. Hänellä on pikkusisko sekä vanhempi velipuoli, josta hän kuuli vasta vanhempana.


title: Melania Trump

text: Knaus asui Sevnicassa teini-ikäiseksi asti, kunnes perhe muutti Ljubljanaan. Siellä Knavs opiskeli teollisuusmuotoilua ja valokuvausta sekä arkkitehtuuria. Knavs aloitti mallintyöt kotimaassaan 16-vuotiaana. Hän keskeytti opintonsa ja jatkoi mallinuraansa ulkomailla, aluksi Milanossa ja Pariisissa.


title: Melania Trump

text: Knavs vaihtoi sukunimensä kirjoitusmuodoksi Knauss ja 1990-luvun puolessa välissä muutti New Yorkiin. Siellä hän tapasi yökerhossa liikemies Donald Trumpin, joka oli juuri eronnut vaimostaan. He alkoivat tapailla toisiaan pian ensikohtaamisensa jälkeen, ja Knaussista tuli suhteen ansiosta nopeasti kuuluisa. Pari meni naimisiin vuonna 2005. Heillä on yksi yhteinen lapsi, Barron William, joka syntyi vuonna 2006.


title: Melania Trump

text: Melania Trump sai Yhdysvaltain kansalaisuuden vuonna 2006.


title: Melania Trump

text: Trump on esiintynyt mallina muotinäytöksissä, mainoskampanjoissa ja erilaisissa lehtiartikkeleissa ympäri maailmaa. Hän on esiintynyt muun muassa "Avenuen", "GQ:n", "Harper's Bazaarin", "In Stylen", "New York Magazinen", "Ocean Driven" ja "Voguen" kansikuvissa sekä kuvasarjoissa muun muassa "Alluressa", "Ellessä", "Voguessa", "Glamourissa", "Selfissä", "Sports Illustratedissa" ja "Vanity Fairissa". Häntä ovat kuvanneet muun muassa valokuvaajat Patrick Demarchelier, Helmut Newton, Arthur Elgort, Ellen Von Unwerth, Peter Arnell, Antoine Verglas ja Mario Testino. Valokuvaaja Jarl Ale de Basseville otti hänestä myös alastonkuvia, jotka tulivat julkisuuteen myöhemmin.


title: Melania Trump

text: Mallintöiden lisäksi Trump on tehnyt vuosia hyväntekeväisyystyötä järjestäen ja osallistuen varainkeruutilaisuuksiin sekä muihin hyväntekeväisyyskampanjoihin ja -projekteihin. Yhdysvaltain Punainen Risti nimesi Trumpin hyvän tahdon lähettilääkseen vuonna 2005.


title: Melania Trump

text: Trump toi vuonna 2010 markkinoille oman kello- ja korumerkkinsä.


title: Melania Trump

text: Trump puhuu viittä kieltä, sloveenia, englantia, ranskaa, saksaa ja serbiaa. Uskonnoltaan Trump on katolilainen.


title: Melania Trump

text: Melania Trumpista tuli Yhdysvaltain ensimmäinen nainen, kun Donald Trump astui presidentinvirkaan tammikuussa 2017. Hän ei aluksi muuttanut Valkoiseen taloon, vaan jäi New Yorkiin Barron-poikansa koulunkäynnin vuoksi. Kesäkuussa 2017 he kuitenkin muuttivat Valkoiseen taloon.


title: Melania Trump

text: Melania Trump on kertonut, ettei hän aio puhua politiikkaa julkisuudessa vaan aikoo olla perinteinen presidentin puoliso. Esikuvikseen hän on maininnut Jackie Kennedyn ja Betty Fordin. Hän kertoi aluksi aikovansa työskennellä ensimmäisenä naisena varsinkin lapsiin kohdistuvan nettikiusaamisen estämiseksi. Toukokuussa 2018 hän ilmoitti ryhtyvänsä kampanjoimaan lasten ja heidän terveytensä puolesta. "Be Best" -kampanjassa pyritään edistämään lasten terveitä elämäntapoja ja myönteistä sosiaalisen median käyttöä sekä vastustamaan opioidien väärinkäyttöä.


title: Pepper Ann

text: Pepper Ann on yhdysvaltalainen piirrossarja, jonka loi Sue Rose. Sarjan ensimmäinen jakso esitettiin 13. syyskuuta 1997, ja sitä esitettiin vuoteen 2001 saakka. Sarja kuvaa teini-ikäisten elämää, joka keskittyy 12-vuotiaan tytön fantasioihin ja tämän muuhun elämään. Sarjaa on esitetty muun muassa Nickelodeonilla ja Walt Disney Television Animationilla.


title: Purjehdus kesäolympialaisissa 1956

text: Vuoden 1956 kesäolympialaisten purjehdus järjestettiin 26. marraskuuta – 5. joulukuuta 1956 Australiassa Port Phillipin lahdella. Laji oli olympialaisten ohjelmassa 11. kertaa. Mukana oli 154 osanottajaa 28 maasta. Tapahtumia oli viisi.


title: Utva

text: Utva (suomeksi hanhi) on nykyisin serbialainen lentokonetehdas. Se sijaitsee Pančevossa Belgradin lähellä. Tehdas perustettiin vuonna 1937 Zemunissa. Sen toimeliain vaihe oli sosialistisen Jugoslavian aika. Se on valmistanut yli 900 lentokonetta.


title: Utva

text: Viime aikoina nimi on vaihdellut: vuonna 1996 se yhdistettiin "Lola"-tehtaaseen. Vuonna 1999 Nato pommitti tehdasta voimakkaasti. Vuonna 2005 omistus vaihtui uudestaan ja tehtaan nimi on Utva Aircraft Industry ainakin länsimaiden kanssa käytävässä kaupassa. Yhtiössä on nykyisin vain 250 työntekijää.


title: Puolankajärvi

text: Puolankajärvi on järvi Puolangan kunnan keskustaajaman kohdalla ja siitä itään.


title: Puolankajärvi

text: Järven pinnankorkeus on 150,2 metriä ja syvimmillään se on 15 metriä. Itä–länsisuunnassa järvi on nelisen kilometriä pitkä, mutta leveimmältä kohdaltaan vain noin kilometrin leveä. Järvi laskee Ristijärven, Pikku-Puution ja Ison Puutiojärven kautta Keskijokea pitkin Kiiminkijokeen eli se kuuluu Kiiminkijoen vesistöalueeseen.


title: Puolankajärvi

text: Järven keskivaiheilla olevan Housiussalmen itäpuoliseen perukkaan eli järven koillisnurkkaan Hetteenperälle laskee Kapustajoki, koillisesta Vilpusjärvestä taas Vilpusjoki ja kaakosta pieni Morsiuspuro-niminen puro. Puolangan kuntakeskus sijaitsee järven pohjoisrannalla Huosiussalmesta länteen, aina luoteiskolkan Pappilanlahteen ja siitä vielä hieman etelään Puolanka-nimiseen tilaan saakka. Ristijärveen Puolankajärven yhdistää kapea salmi Ryhtälänniemen lähistöllä.


title: Puolankajärvi

text: Järven pohjoisrannalla on venesatama ja uimaranta, toinen yleinen uimapaikka laitureineen on Puolangan koulukeskuksen kohdalla. Pappilanlahdella on leirintäalue.


title: Albert Göring

text: Albert Göring () oli saksalainen liikemies ja aristokraatti, joka pelasti toisinajattelijoita ja juutalaisia natsien vainoilta Kolmannen valtakunnan aikana käyttämällä hyväksi sukulaisuuttaan Saksan valtakunnanmarsalkka Hermann Göringiin, joka oli hänen vanhempi veljensä. Albert Göring toimi miehitetyssä Tšekkoslovakiassa Škodan vientipäällikkönä. Rasitteenaan kansallissosialismissa tahriintunut sukunimensä Albert joutui toisen maailmansodan jälkeen tuuliajolle kuollen unohdettuna ja varattomana vuonna 1966. Hänen ansionsa vainottujen auttajana ovat tulleet julkisuuteen vasta myöhemmin.


title: Albert Göring

text: Juutalaisten muistokeskus Yad Vashem selvittää, voidaanko Göring liittää kunnianosoitukseksi kansojen oikeamielisten listalle.


title: Sidney Gilliat

text: Sidney Gilliat () oli brittiläinen elokuvakäsikirjoittaja, -ohjaaja ja tuottaja.


title: Sidney Gilliat

text: Gilliat tunnetaan parhaiten yhteistyöstään Frank Launderin kanssa. He aloittivat yhdessä käsikirjoittajina (muun muassa "Nainen katoaa" (1938) ja "Yöpikajuna" (1940)). "Sota-avioliitto" (1943) oli heidän ensimmäinen ohjaustyönsä. Gilliat ja Launder perustivat 1945 Individual Pictures -tuotantoyhtiön, jolle Gilliat ohjasi lähinnä komedioita ja Launder jännityselokuvia.


title: Atlantique

text: Departementti sijaitsee Beninin etelärannikolla.


title: Purjehdus kesäolympialaisissa 1960

text: Vuoden 1960 Rooman kesäolympialaisten purjehdus järjestettiin 29. elokuuta – 7. syyskuuta 1960 Italiassa Napolinlahdella. Laji oli mukana olympialaisten ohjelmassa 12:tta kertaa. Mukana oli 289 osanottajaa 45 maasta. Tapahtumia oli viisi.


title: Frank Launder

text: Frank Launder () oli brittiläinen elokuvakäsikirjoittaja, -ohjaaja ja tuottaja.


title: Frank Launder

text: Launder tunnetaan parhaiten yhteistyöstään Sidney Gilliatin kanssa. He aloittivat yhdessä käsikirjoittajina (muun muassa "Nainen katoaa" (1938) ja "Yöpikajuna" (1940)). "Sota-avioliitto" (1943) oli ensimmäinen heidän ohjaamansa elokuva. Launder ja Gilliat perustivat 1945 Individual Pictures -tuotantoyhtiön, jolle Gilliat ohjasi lähinnä komedioita ja Launder jännityselokuvia. Launderin tunnetuimpia ohjaustöitä ovat "Man-saaren arvoitus" (1946) ja "Sininen laguuni" (1948).


title: Alibori

text: Alibori on Beninin pohjoisin ja pinta-alaltaan suurin departementti. Sen pinta-ala on 25 683 neliökilometriä. Asukkaita on 655 950 henkeä (vuonna 2009).


title: Alibori

text: Aliborin departementti rajoittuu Burkina Fasoon, Nigeriin ja Nigeriaan sekä Beninin Atakoran ja Borgoun departementteihin. Se erotettiin Borgousta vuonna 1999 ja nimettiin Nigerin sivujoen Aliborin mukaan. Departementtiin kuuluu kuusi kuntaa: Banikoara, Gogounou, Kandi, Karimama, Malanville ja Ségbana. Pääkaupunkina on toiminut vuodesta 2008 lähtien Kandi.


title: Alibori

text: Departementin asukkaat ovat etupäässä barboja, fulbeja ja dendejä. Se on tärkeää puuvillantuotantoaluetta ja Malanville on huomattava markkinapaikka. Matkailijoita houkuttelee W-kansallispuisto.


title: Täydellinen maailma

text: Täydellinen maailma on:


title: Merkkiviittaus

text: Merkkiviittaus tai nimiviittaus (usein myös "entiteettiviittaus" tai pelkkä "entiteetti") on HTML:ssä ja muissa merkintäkielissä keino sisällyttää tekstitallenteeseen sellaisia kirjoitusmerkkejä, joita ei voida kirjoittaa sellaisinaan, koska ne eivät sisälly koodattaessa käytettävään merkistöön tai näppäimistöön tai koska niille on määritetty erikoistehtäviä. Merkki- tai nimiviittaus upotetaan HTML-sivulle erityisenä koodina, joka alkaa codice_1-merkillä ja päättyy puolipisteeseen (codice_2). Selaimen tehtävä on esittää viittaus oikean näköisenä merkkinä, mikä tosin edellyttää, että merkki sisältyy myös käytettävään fonttiin.


title: Merkkiviittaus

text: Esimerkiksi Ä-kirjain ei sisälly ASCII-merkistöön, mutta se voidaan silti koodata pelkillä ASCII-merkeillä, kun käytetään suuraakkosen nimiviittausta codice_3 tai vastaavaa pienaakkosen nimiviittausta codice_4 (A-kirjaimeen liitetty lyhenne "uml" viittaa saksassa tavattavaan umlaut-ilmiöön, jota oikeinkirjoituksessa tavallisesti ilmentää kantakirjaimen yläpuolelle tarkkeeksi lisättävä pistepari). Pienemmyysmerkki (kulmasulkeena) piiloon jäävissä tunnisteissa eli arkikielisesti tägeissä, joilla merkitään tallennetta rakenteellisesti jäsentävien elementtien alku ja loppu. Silloin kun pienemmyysmerkin ei ole tarkoitus aloittaa tunnistetta, voidaan käyttää nimiviittausta codice_5 ( ’pienempi kuin’), joka selaimessa näkyy yksinkertaisesti pienemmyysmerkkinä. Koska &-merkki puolestaan toimii nimi- tai merkkiviittauksen alkumerkkinä, sekin on korvattava nimiviittauksella codice_6 () tai vastaavalla merkkiviittauksella, jos sen halutaan näkyvän omana itsenään mutta selain tulkitsisi sen viittauksen alkumerkiksi.


title: Merkkiviittaus

text: Nimiviittaus perustuu merkin (englanninkieliseen) nimeen tai lyhenteeseen, kun taas merkkiviittaus perustuu numeeriseen Unicode-tunnukseen. Nimiviittaus on määritetty vain osalle merkeistä, mutta numeerisesti voidaan viitata periaatteessa mihin tahansa Unicode-merkkiin (kontrollimerkkejä lukuun ottamatta). Unicode-tunnus esitetään tavallisesti heksadesimaalisessa muodossa, mutta etenkin merkkiviittauksessa voidaan käyttää myös vastaavaa desimaalista eli kymmenjärjestelmään perustuvaa lukua.


title: Merkkiviittaus

text: Esimerkiksi kreikkalainen suuraakkonen sigma (jonka tunnus on U+03A3) voidaan sisällyttää HTML-koodiin seuraavanlaisia viittauksia käyttäen:Desimaalisessa merkkiviittauksessa on siis &-merkin ja puolipisteen välissä ristikkomerkki, jota seuraa Unicode-tunnuksen arvoa vastaava kymmenjärjestelmän luku. Heksadesimaalisessa merkkiviittauksessa on ristikkomerkin lisäksi x-kirjain, jonka pitää XML- ja XHTML-koodissa olla nimenomaan pienaakkonen (sen sijaan itse heksadesimaalilukuun kuuluvat kirjaimet merkitään usein suuraakkosin, mutta pienaakkoset käyvät yhtä hyvin). Unicode-tunnuksen alkunolla voidaan merkkiviittauksesta jättää pois.


title: Tube Snake Boogie

text: Tube Snake Boogie on texasilaisen blues rock -yhtye ZZ Topin kappale vuodelta 1981. ”Tube Snake Boogie” on julkaistu singlenä, ja b-puolena on toiminut mm. kappaleet ”Don't Tease Me”, ja jo vuonna 1973 julkaistu hitti ”La Grange”.


title: Pyhäjoki (joki Säkylässä)

text: Pyhäjoki on 22 kilometriä pitkä joki Säkylässä Satakunnassa. Se on yhdessä Yläneenjoen kanssa toinen Säkylän Pyhäjärveen laskevasta kahdesta suuremmasta joesta ja se kuuluu Eurajoen vesistön "Pyhäjärven valuma-alueeseen." Pyhäjoki on pinta-alaltaan 71 km² suuruisen "Pyhäjoen valuma-alueen" laskujoki. Huomattavin asutus joen varressa on joesta nimensä saanut Säkylän Pyhäjoen kylä.


title: Pyhäjoki (joki Säkylässä)

text: Pyhäjoki laskee Pyhäjärveen Pyhäjoen kylän kohdalla järven itärannalla. Seututie 204 ylittää joen Pyhäjoen kylän itäpuolella. Eräs Pyhäjoen määrittelijä on Säkylänharju, jonka suuntainen joki on. Harjun pohjavesiä purkautuu harjun juurella lukuisista lähteistä ja suonreunamilta ja vastaa siten osasta joen virtaamasta. Joki seuraa harjua kaakko-luode-suuntaisena. Vaikka joki virtaa joen alajuoksulla sen luonnollisessa uomassaan, on monet joen sivuhaarat suoristettu ja liitetty laajempaan ojitusverkkoon. Pisimmälle joen valuma-alue ulottuu Korpiniitulla, joka rajautuu idässä Virttaaseen. Korkeuseroa Korpiniitulta joen suulle kertyy 35 metriä.


title: Pyhäjoki (joki Säkylässä)

text: Varsinkin joen alajuoksulla havaitaan joen kulussa meanderointia, joka alkaa Säkylän ja Loimaan välisellä rajalla ennen "Luvissanojan" liittymää. Meaderointi johtuu savi-, hiekka- ja moreenimaasta, jossa joki kulkee. Juoluoita joella ei kuitenkaan ole. Joen meanderointi oli entisinä aikoina voimakkaampaa. Jokea on siis oiottu vuosien saatossa.


title: Pyhäjoki (joki Säkylässä)

text: Joki virtaa pääosin Säkylässä, mutta sen latvat ulottuvat myös Pöytyä (Yläne), Oripään ja Loimaan (Alastaro) puolelle ja pohjoisessa rajaksi nousee Säkylänharju ja Virttaankangas. Kuntien välinen raja poikkeaa joen kohdalla yleislinjastaan ja kulkee molemmin puolin Pyhäjokea lähellä sen uomaa noin 2,5 kilometriä. Joen uoma jää tällöin Säkylän alueelle.


title: Pyhäjoki (joki Säkylässä)

text: Pyhäjoki on "Pyhäjoen valuma-alueen" laskujoki. Sen valuma-alueen pinta-ala on 77,5 km². Pohjoisessa valuma-alue rajautuu "Köyliönjärven valuma-alueeseen", joka kuuluu myös Eurajoen valuma-alueeseen. Idässä on "Loimijoen valuma-alue", joka kuuluu Kokemäenjoen vesistöön. Etelässä on "Yläneenjoen valuma-alue", joka sekin kuuluu Eurajoen vesistöön.


title: Pyhäjoki (joki Säkylässä)

text: Pääuoman alajuoksulla ensimmäisten 9,5 kilometrin matkalla joen leveys on yli 5 metriä. Pääuomaksi voidaan lukea ne joen haarat, jotka johtavat kohti 5 kilometriä pitkää "Kahilanojaa", koska sen valuma-alue on vielä 21,1 km². Näin perustellen Pyhäjoki on 22 kilometriä pitkä.


title: Pyhäjoki (joki Säkylässä)

text: Tärkeimmät sivuhaarat ovat Pyhäjoen alkujuoksulta lukien seuraavat ojat (suluissa on näiden yhtymäkohta alajuoksulta mitattuna).


title: Pyhäjoki (joki Säkylässä)

text: Koska Pyhäjoen töyräät ovat pääosin savimaata, kulkeutuu sadevesien mukana kiintoainetta ravintoaineksen mukana veteen. Valuma-alueesta on peltoa 23%. Pyhäjoesta purkautui typpeä Pyhäjärveen 1980-luvulla 39 tonnia, 1990-luvulla 43 tonnia ja 2000-luvun puoleenväliin mennessä 50 tonnia vuodessa. Fosforia purkautui vastaavasti 2,1 tonnia, 1,7 tonnia ja 1,9 tonnia vuodessa. Päästöjä pyritään pienentämään saostamalla kiintoainesta patoaltaiden avulla, tekemällä ravinteita pysäyttäviä suodatinkenttiä ja rakentamalla kosteikkoja. Peltojen laidoille on jätetty myös suoja-alueita. Jätevesien käsittelyä pyritään tehostamaan viemäröinnillä ja haja-asutusalueilla hiekkakentillä.


title: Heaven (kappale)

text: Heaven on Bryan Adamsin singlejulkaisu, joka julkaistiin 9. huhtikuuta 1985. Single nauhoitettiin New Yorkin kaupungissa sijaitsevalla Power Station-studiolla 6.-7. kesäkuuta 1983. Kappaleen ovat kirjoittaneet Bryan Adams ja Jim Vallance. Kappale julkaistiin Bryan Adamsin "Reckless"-albumilla vuonna 1984. Kesäkuussa 1985 single oli Billboardin singlelistan ensimmäisellä sijalla ja se saavutti kultarajan saman vuoden aikana Kanadassa.


title: Heaven (kappale)

text: Singlen B-puoli vaihtelee eri maiden painoksissa. Toisessa versiossa on mukana kappale "Kids Wanna Rock" ja toisessa "Diana".


title: Madridin teknillinen yliopisto

text: Madridin teknillinen yliopisto () on julkinen yliopisto, joka sijaitsee Madridin yliopistokaupungissa. Yliopisto on perustettu vuonna 1971, ja sen tiedekunnat ovat pääosin teknisiä, niin kuin tietotekniikka ja insinöörikoulutus.


title: Sevillan yliopisto

text: Sevillan yliopisto () on Sevillassa Espanjassa sijaitseva yliopisto. Yliopiston on perustanut Rodrigo Fernández de Santaella vuonna 1505, ja siellä voi opiskella esimerkiksi humanistisia ja matemaattisia tieteitä.


title: Stjernehallen

text: Stjernehallen on Norjassa Fredrikstadin kaupungissa sijaitseva jäähalli, jossa on 1453 istumapaikkaa ja 1020 seisomapaikkaa. GET-ligaen-joukkue Stjernen Hockey pelaa kotiottelunsa hallissa. Stjernehallen avattiin vuonna 1970. Hallissa järjestettävää toimintaa ovat jääkiekko, taitoluistelu ja jääpallo.


title: Haun’s Millin verilöyly

text: Noin 30 MAP perhettä oli kerääntyneenä Jacob Haunsin myllyn luokse. He olivat paenneet kodeistaan antimormonien ja puolimilitääristen voimien tieltä, jotka joko hävittivät heidän uudet talonsa tai ottivat ne omaan käyttöönsä ajaen mormonit pois alueeltaan. 27. päivänä kuvernööri Lilburn Boggs oli antanut käskyn tappaa tai ajaa pois kaikki mormonit Missourista. Mormonit hakeutuivat väliaikaiseen suojaan vainoojiltaan muun muassa Haun's Millin suojiin.


title: Haun’s Millin verilöyly

text: Kirkon johtajan David Evansin aselepopyyntöä ei kuunneltu. Noin 250 miestä Livingstonesta Davesista hyökkäsi Haun's Milliin. Naisten ja lasten paetessa henkensä kaupalla pienen joen yli metsään miehet kokoontuivat myllyyn. 17 mormonia ja yksi mormoniystävällinen mies tapettiin. 13 haavoittui, mukana yksi nainen ja 7-vuotias poika. Kolme missourilaista haavoittui, kukaan ei kuollut.


title: Haun’s Millin verilöyly

text: 78-vuotias Thomas MacPride antautui Jacob Rogers nimiselle sotilaalle, joka ampui tämän heti. William Raynolds huomasi 10-vuotiaan Stardius Smithin piilossaan ja ampui tätä päähän surmaten hänet välittömästi. Seuraavana päivänä mormonimiehet piileskelivät metsässä ja muutama missourilainen palasi ryöstelemään seutua.


title: Hinnerjoen kirkko

text:
Hinnerjoen kirkko on Hinnerjoella Eurassa sijaitseva vuonna 1755 valmistunut puukirkko. Nykyiselle paikalleen kirkko siirrettiin vuonna 1799. Tällöin kirkon yhteyteen rakennettiin myös torni ja muutoinkin laajennettiin Ruotsin yli-intendentin konttorin laatimien piirustusten mukaan. Rakennusmestarina toimi Lapin seurakunna lukkari Johan Höckert. Muodoltaan Hinnerjoen kirkko on erivartinen ristikirkko, jossa runkohuoneeseen liittyy kaksi lyhyempää mutta samankorkuista poikkisakaraa. Vuoden 1921 täysremontti tehtiin arkkitehti Ilmari Launiksen suunnitelman mukaan. Kirkkoa on remontoitu ainakin vuosina 1873, 1893, 1900, 1921 ja 1933.
Kirkon urut ovat Kangasalan urkutehtaan valmistamat 10-äänikertaiset ja 2-sormioiset mekaaniset urut vuodelta 1976. Kirkon alttarilla on Launiksen maalaama lasimaalaus "Kristus ristillä". Kirkon kolme kelloa ovat vuosilta 1627, 1739 ja 1825.


title: Beth Sarim

text:
Beth Sarim (hepr. "Ruhtinaiden talo") oli nimitys Yhdysvaltain San Diegossa, Kaliforniassa, sijaitsevalle talolle, jonka Vartiotorniseuran kolmas presidentti ja Jehovan todistajien perustaja Joseph Franklin Rutherford rakennutti vuonna 1929. Rutherfordin opetuksen mukaan talon tehtävänä oli toimia Vanhan testamentin ylösnousseitten pyhien asuntona. Rutherford itse käytti rakennusta talviasuntonaan. Nykyään rakennus on yksityisomistuksessa.
Vuonna 1918 Vartiotorniseuran julkaisut alkoivat ennustaa, että Vanhan testamentin patriarkat ja profeetat, joita kutsuttiin myös "ruhtinaiksi" tai "vanhan ajan arvokkaiksi", tulisivat nousemaan kuolleista maanpäälliseen elämään vuonna 1925. Heidän odotettiin nousevan jo ennen Harmageddonin taistelua lopun aikojen näkyvänä merkkinä, ja valmistavan ihmiskuntaa ottamaan vastaan tuhatvuotiskauden siunaukset. (Charles Taze Russell oli aikoinaan odottanut "ruhtinasten" nousevan kuolleista vuonna 1914.) Näiden menneisyyden arvokkaiden hahmojen joukossa odotettiin olevan Aabraham, Iisak, Jaakob, Mooses, Daavid ja koko joukko muita Vanhan testamentin pyhiä. Vaikka vuosi 1925 ei tuonutkaan mukanaan heidän odotettua ylösnousemustaan, Rutherford piti kiinni siitä, että he nousisivat kuolleista välittömässä tulevaisuudessa.


title: Beth Sarim

text: Rutherford oli aluksi odottanut Vanhan testamentin pyhien asettuvan asumaan Jerusalemiin, josta käsin he hallitsisivat ihmiskuntaa. Vuonna 1926 hän kuitenkin ilmoitti rakennuttavansa heitä varten talon San Diegoon, Kaliforniaan. Rutherford itse vietti talvensa San Diegossa terveyssyistä. Hänet oli tuomittu 80 vuodeksi vankeuteen maanpetoksesta vuonna 1918 (tuomio tosin kumottiin jo muutaman kuukauden kuluttua), ja hänen terveytensä oli kärsinyt kovin vankeusaikana. Hän sai keuhkovian, joka teki hänen oleskelunsa talvisessa New Yorkissa, jossa Vartiotorniseuran päämaja sijaitsi, hyvin tukalaksi. Tämän takia Rutherford vietti talviajan ilmastoltaan suotuisammassa Kaliforniassa.


title: Beth Sarim

text:
Joseph Franklin Rutherford kuoli Beth Sarimissa 8. tammikuuta 1942 72 vuoden ikäisenä. Hänen kuolemansa jälkeen hänen läheisimmät seuraajansa halusivat haudata hänet Beth Sarimin puutarhaan, jonne he halusivat rakentaa suurellisen mausoleumin Rutherfordin muistoksi. San Diegon kaupunki kuitenkin kieltäytyi antamasta hautauslupaa alueelle, jota asemakaavassa ei ollut määritelty hautausmaaksi. Kolmen ja puolen kuukauden oikeustaistelun jälkeen - jonka aikana sekä Vartiotorniseuran johto että Rutherfordin leski ja poika osoittautuivat huomattavan vähän kiinnostuneiksi Rutherfordin viimeisestä leposijasta - asiaan annettiin lopullinen kielteinen päätös. Rutherford haudattiin Rossvilleen, Staten Islandille New Yorkin osavaltioon.
Rutherfordin kuoleman jälkeen Vartiotorniseura piti Beth Sarimin omistuksessaan vielä muutaman vuoden ajan. Rakennus oli kuitenkin yhä kiusallisempi muistomerkki Rutherfordin kauden täyttymättömistä raamatuntulkinnoista ja hänen erikoislaatuisista odotuksistaan. Vuonna 1948 talo päätettiin myydä. Oppi Vanhan testamentin pyhien ylösnousemuksesta muutettiin vuonna 1950, tuolloin heidän opetettiin nousevan muun ihmiskunnan lailla vasta Harmageddonin taistelun jälkeen. Vartiotorniseuran virallisen historiankirjoituksen mukaan Beth Sarimin talo myytiin, koska sille ei uudistuvan raamatuntulkinnan valossa enää ollut tarvetta ja koska Seura itse ei enää tarvinnut sitä. Nykyään Beth Sarim toimii yksityisasuntona. Rakennus on suojeltu.


title: Sparta Amfi

text: Sparta Amfi on Norjassa Sarpsborgin kaupungissa sijaitseva Norjan vanhin jäähalli, jossa on 1572 istumapaikkaa ja 2135 seisomapaikkaa. Halli avattiin 18. lokakuuta 1963. GET-ligaen-joukkue Sparta Warriors pelaa kotiottelunsa hallissa.


title: Sparta Amfi

text: Sparta Amfin katsojakapasiteetti on vaihdellut vuosien kuluessa. Aikaisemmin halliin mahtui noin 6000 katsojaa, mutta istumapaikkojen lisäämisen takia katsojakapasiteetti pienentyi huomattavasti.


title: Mohamed Chakouri

text: Mohamed Chakouri (, s. 21. toukokuuta 1986 Arles, Ranska) on ranskalais-algerialainen jalkapalloilija. Laitapuolustajana pelaava Chakouri on ollut ilman seuraa vuodesta 2011 lähtien.


title: Mohamed Chakouri

text: Chakouri pelasi juniorivuotensa Ranskassa, jossa hän aloitti myös ammattilaisuransa vuonna 2004 Montpellier’n riveissä. Sittemmin hän siirtyi tammikuussa 2008 Belgiaan Charleroihin. Seura vapautti hänet sopimuksestaan kauden 2010–2011 jälkeen.


title: Mohamed Chakouri

text: Chakouri pelasi Ranskan alle 19- ja 21-vuotiaiden maajoukueissa yhteensä 11 ottelua. Elokuussa 2010 hän sai ensimmäisen maajoukkuekutsun aikuisten tasolla Algerian maajoukkueeseen vuoden 2012 Afrikan kisojen karsintaotteluun Tansaniaa vastaan.


title: Joroisten Maanpuolustusmuseo

text: Joroisten Maanpuolustusmuseo on entisen kansakoulun rakennuksessa Joroisten Huutokoskella toimiva museo, jossa on muun muassa univormujen näyttely. Univormuista esillä ovat esimerkiksi jääkärivänrikki, suojeluskuntalainen, puna-armeijan sotilaita, Viron itsenäistymissotien aikainen sotilas, suomalainen kornetti vuoden 1922 mallia olevassa univormussa sekä Lotta Svärdin jäsenten univormuja. Kokoelmaan kuuluu lisäksi myös tykki. Esineitä on koottu jo noin 120 vuoden ajan.


title: Mustonen

text: Mustonen on vanha itäsuomalainen sukunimi. Tunnettuja Mustosia (suomalaisia ellei toisin mainita):


title: Victim of Love

text: Victim of Love on Elton Johnin kolmastoista studioalbumi, joka julkaistiin vuonna 1979. Se nauhoitettiin Münchenissä ja Hollywoodissa.


title: Panasonic Lumix DMC-GH1

text:
Panasonic Lumix DMC-GH1 on Micro Four Thirds -standardin mukainen järjestelmäkamera, joka kykenee tallentamaan teräväpiirtovideota. Kameran mukana tulee Panasonic Lumix 14–140mm HD f/4–5.8, joka videota tallentaessa kykenee portaattomasti säätämään valotusasetuksia, ja näin välttää muista video-ominaisuuksilla varustetuista järjestelmäkameroista tutun äkkinäisen valoisuuden vaihtelun. Koska GH1 käyttää kontrastin vaihteluun perustuvaa automaattitarkennusta,
myös tarkennus tapahtuu portaattomasti videota tallennettaessa. Näiden ominaisuuksien suhteen GH1 on yksi edistyneimmistä järjestelmäkameroista. Panasonic Lumix G -kameroista G1 ja GF1 poiketen GH1:ssä on suurempi kenno, joka mahdollistaa 4:3 kuvasuhteen lisäksi myös kuvasuhteet 16:9, 3:2, ja 1:1, samalla kuvan diagonaalilla.


title: Sederholm

text: Sederholm on suomalainen suku. Sen eräs haara on aateloitu vuonna 1886 nimellä Cederholm.


title: Sederholm

text: Suvun varhaisin tunnettu jäsen oli Tukholman Tre Kronor -linnassa 1600-luvun lopulla halonkantajana työskennellyt Johan Mårteninpoika (k. 1726). Nimeä Sederholm käytti ensi kerran hänen poikansa Erik Sederholm (1679–1751), joka jäätyään Suuressa Pohjan sodassa venäläisten vangiksi toimi useita vuosia tilanhoitajana Liivinmaalla, kunnes asettui Helsinkiin tullimieheksi. Kaikki myöhemmät tunnetut suvun jäsenet ovat hänen kuuluisan poikansa, kauppaneuvos Johan Sederholmin jälkeläisiä. Näistä osa on asettunut myös Ruotsiin ja suku on omistanut siellä Ålbergan kartanon Södermanlandin läänissä vuodesta 1806. Prokuraattori Theodor Sederholm aateloitiin vuonna 1886 nimellä "Cederholm" ja esiteltiin seuraavana vuonna Suomen ritarihuoneella aatelissukuna numero 266. Aatelinen sukuhaara sammui mieslinjalta hänen poikansa kuollessa vuonna 1931 ja lopullisesti 1953. Suvulla ei ole ollut yhteyttä ruotsalaiseen Cederholm-aatelissukuun.Kirjastonhoitaja ja oppihistorian professori Alexander Blomqvist (1796–1848) oli Johan Sederholmin pojan, ruukinpatruuna Alexander Magnus Sederholmin avioton lapsi. Senaattori ja Helsingin asemakaavan suunnittelija Johan Albrecht Ehrenström (1762–1847) oli puolestaan Johan Sederholmin siskonpoika.


title: Bailey

text: Bailey on muun muassa seuraavien henkilöiden sukunimi:


title: Kress

text: Kress tai Kreß on muun muassa seuraavien henkilöiden sukunimi:


title: Auto GP World Series

text: Auto GP, (tunnettu aiemmin nimellä Euroseries 3000 ja Auto GP World Series) on eurooppalainen moottoriurheilusarja. Sarjassa ajetaan Lolan valmistamilla autoilla ja Zytekin moottoreilla.


title: Auto GP World Series

text: Sarjan perusti Pierluigi Corbari vuonna 1999, jolloin sarjan nimi oli Italian Formula 3000. Vuosina 2001–2003 sarjan nimi oli Euro Formula 3000. Vuonna 2004 Superfund-yhtymä siirtyi sarjan pääsponsoriksi. Vuosina 2006–2009 sarjan nimeksi vakiintui Euroseries 3000. Vuonna 2009 sarjan pääsponsoriksi tuli PartyPoker.it ja aikaisemmin A1GP:ssä käytetty Lola B05/52 sallittiin B02/50-F3000-auton lisäksi.


title: Auto GP World Series

text: Vuonna 2010 sarjan nimi muuttui Auto GP:ksi ja F3000-kalusto jäi lopullisesti historiaan. Zytekin valmistamasta moottorista oli otettu jo 2008 käyttöön isompi 3,4-litrainen versio, mutta vielä kaudella 2009 käytettiin alun perin F3000-luokkaan rakennettuja autoja.


title: Auto GP World Series

text: Kaudella 2012 kisaviikonloput ajetaan FIA WTCC-sarjan osakilpailujen yhteydessä. Kisaviikonloppu koostuu kahdesta 35-40 minuutin tai 85 kilometrin pituisesta kilpailuista. Lauantain osakilpailussa, jossa lähtöjärjestys selvitetään aika-ajolla, pisteet jaetaan kymmenelle parhaalle systeemillä 25-18-15-12-10-8-6-4-2-1. Sunnuntaina käytävään toiseen osakilpailuun lähtöjärjestys määräytyy edellispäivän kilpailun tulosten perusteella. Kahdeksan parasta tosin starttaa käännetyssä järjestyksessä. Sunnuntain osakilpailusta pisteitä jaetaan kymmenelle parhaalle systeemillä 20-15-12-10-8-6-4-3-2-1. Paalupaikasta ja nopeimmasta kierroksesta saa lisäpisteen. Jokaisessa kilpailussa kunkin kuljettajan on suoritettava pakollinen varikkopysähdys.


title: Auto GP World Series

text: Sarjan mestaruuden ovat voittaneet Giorgio Vinella, Ricardo Sperafico, Felipe Massa, Jaime Melo, Augusto Farfus, Nicky Pastorelli, Luca Filippi, Giacomo Ricci, Davide Rigon, Nicolas Prost, Will Bratt, Romain Grosjean, Kevin Ceccon, Adrian Quaife-Hobbs, Vittorio Ghirelli ja Kimiya Sato. Eniten tallimestaruuksia on Draco Junior Teamilla, FMS Internationalilla ja Super Nova Internationalilla, kolme kappaletta.


title: Heinonen

text: Heinonen on suomalainen sukunimi. Se kuuluu niin sanottuun Virtanen-tyyppiin, lukuisien toisilleen sukua olemattomien, siihen asti sukunimettömien tai ruotsinkielisen sukunimen omanneiden henkilöiden 1800-luvun lopulla omaksumiin sukunimiin, joissa on liitetty vanhoista itäsuomalaisista sukunimistä saatu -"nen"-pääte luontoaiheiseen sanaan, joka ei ole eläinlajin nimi. Heinonen-nimen kohdalla on ajateltu sanaa heinä, ei nimeä Heino. Tunnettuja Heinosia ovat:


title: Laitinen

text: Laitinen on vanha itäsuomalainen sukunimi. Tunnettuja Laitisia ovat:


title: SalWe

text: SalWe Oy edistää terveyden ja hyvinvointialan yritysten ja tutkimuslaitosten pitkäjänteistä yhteistyötä ja tutkimusta. Yhteistyöllä tavoitellaan merkittäviä innovaatioita, jotka kasvattavat terveyden ja hyvinvointialan liiketoimintaa ja lisäävät yhteiskunnan hyvinvointia. SalWe Oy on voittoa tavoittelematon osakeyhtiö ja se koordinoi SHOK eli strategisen huippuosaamisen keskittymän toimintaa terveyden ja hyvinvoinnin alueella.


title: SalWe

text:
SHOK-toiminta sai alkunsa pääministerin johtaman Tutkimus- ja innovaationeuvoston (ent. Tiede- ja teknologianeuvoston) päätöksellä vuonna 2006. Tavoitteeksi asetettiin elinkeinoelämän uudistuminen ja vientiliiketoiminnan lisääminen. Suomessa on kuusi SHOKia ja niiden toimintaa operoivaa yhtiötä. SalWe Oy perustettiin terveyden ja hyvinvoinnin alueella vuonna 2009.
SHOKien kulmakivenä on rahoittajaorganisaatioiden vahva sitoutuminen. Tekesillä on keskeisenä rahoittajana ollut myös merkittävä rooli keskittymien rakentamisessa. SHOKit ovat poikkitoimialaisia, monitieteellisiä, kansainvälisesti korkeatasoisia ja avoimia innovaatioympäristöjä, joiden tutkimustulokset ovat laajalti julkisia. Kunkin SHOKin toimintaa ohjaa omistajien määrittämä strategia (Strateginen tutkimussuunnitelma SRA), jota toteutetaan tutkimusohjelmien avulla. Ohjelmiin voivat osallistua myös muut tahot kuin osakkaat.


title: SalWe

text: Osakasyritykset ovat: Biotie Therapies, CSC – Tieteen tietotekniikan keskus, Elekta Oy, Finnzymes, GE Healthcare Finland, Invalidiliiton Asumispalvelut, Kustannus Oy Duodecim, Lääketietokeskus Oy, Mawell Oy, Medisize Oy, Oy Medix Biochemica Ab, Mobidiag Oy, Nexstim Oy, Orion, Philips, Veripalvelu, Thermo Fisher Scientific Oy, Tieto Healthcare & Welfare ja Valio.


title: SalWe

text: Tutkimuspuolelta osakkaina ovat Helsingin, Jyväskylän, Itä-Suomen, Tampereen, Turun ja Oulun yliopistot, Aalto-yliopisto, Tampereen teknillinen yliopisto ja Åbo Akademi sekä Maa- ja elintarviketalouden tutkimuskeskus MTT, Työterveyslaitos (TTL), UKK-instituutti, Teknologian tutkimuskeskus VTT ja Terveyden ja hyvinvoinnin laitos (THL).


title: SalWe

text: SalWe tarjoaa yhteistyöalustan ja toimintatavan terveys- ja hyvinvointialan toimijoiden, yritysten ja tutkimuksen, väliseen yhteistyöhön. SalWen toiminnalla edistetään yritysten kansainvälistä liiketoimintaa ja alan yhteiskunnallista vaikuttavuutta sekä tuotetaan tutkimukseen pohjautuvaa tietoa. SalWen toiminnan tavoitteena on yksilön toimintakyvyn ylläpitäminen ja parantaminen sekä yhteiskunnallisesti merkittävien sairauksien ehkäiseminen, havaitseminen ja hoitaminen. Tutkimuksen kohteena olevia sairauksia ovat aivosairaudet, vauriot ja rasitus, elämäntavoista johtuvat sairaudet, mikrobi-infektiot ja tulehdukset sekä syöpäsairaudet. Toiminnan keskiössä on yksilölähtöinen terveyden, hyvinvoinnin ja elämäntapojen seuranta ja hallinta. SalWen tavoitteita toteutetaan tutkimusohjelmien kautta.


title: SalWe

text: Ohjelman tavoite on parantaa terveydenhuollon vaikuttavuutta uusilla tuotteilla ja palveluilla, jotka mahdollistavat yksilöllistetyn ja ennakoivan diagnostiikan ja hoidon. Ohjelman lopputuloksena syntyvien teknologioiden ja toimintatapojen avulla terveydenhuollon ammattilaiset pystyvät tarjoamaan tehokkaampia palveluita terveyden ja hyvinvoinnin edistämiseen. Ohjelman mm. kehitetään ICT-ratkaisumalleja ja liiketoimintamalleka geeni- ja muu laboratoriotieto tehokkaaseen käyttöön ennaltaehkäisyssä ja hoidossa, teknologiaa vieritestaukseen, markkereita infektioiden ja tulehdustautien diagnosoimiseen. Ensimmäistä kertaa Suomen julkinen ja yksityinen terveydenhuolto, tutkimus sekä teollisuus kehittävät yhdessä yksilöllistettyä diagnostiikkaa ja hoitoa. Ohjelman laaja yhteistyö huomioi sosiologiset ja liiketoiminnalliset näkökohdat genomitiedon hyödyntämisessä kliinisessä terveydenhuollossa.Tässä SalWen koordinoimassa ja TEKESin ja osapuolien yhdessä rahoittamassa tutkimusohjelmassa on mukana 12 terveydenhuolto alan yritystä ja 5 tutkimuslaitosta. Lisätietoja


title: SalWe

text: Älykäs monitorointi -ohjelmassa yhdistyvät diagnostiikan biomittaaminen, kuvantaminen ja lääketieteellisen terveystiedon käsittely. Ohjelman tavoitteena on kehittää innovatiivisia, älykkäitä ja kustannustehokkaita työkaluja, joilla ihmiset itse tai terveydenhuollon ammattilaiset pystyvät entistä paremmin vaikuttamaan hyvinvointiin ja vaalimaan terveyttä. Ohjelman tuloksiin voi tutustua menestystarinoiden kautta.


title: SalWe

text: Mielen ja kehon eliksiirit -ohjelman keskeisiä painopistealueita ovat ylipainon ja sen liitännäissairauksien parempi hallinta, aivojen terveyden edistäminen sekä uusien ratkaisujen ja toimintamallien kehittäminen näiden terveyshaasteiden vähentämiseksi ja kansalaisten terveyden edistämiseksi.. Ohjelman tuloksiin voi tutustua menestystarinoiden kautta.


title: Heinjoen asemanseutu

text: Heinjoen asemanseutu (, "Veštševon asema") on maaseututaajama Karjalankannaksella Kähärin maalaiskunnassa, Leningradin alueen Viipurin piirissä, noin 20 kilometriä Viipurin itäpuolella. Suomeen kuuluessaan se oli osa Heinjoen kuntaa ja sijaitsi Heinjoen kirkonkylästä noin viisi kilometriä etelään.


title: Heinjoen asemanseutu

text: Alueluovutuksen jälkeen Neuvostoliitossa kylät nimettiin vuonna 1948 uudelleen Veštševoksi Samara-Uljanovskin 24. divisioonan komentajan Pjotr Jevgenjevitš Veštševin mukaan, joka kaatui Väisäsessä 6. joulukuuta 1939.


title: Heinjoen asemanseutu

text: Heinjoen asemanseutu oli Neuvostoliiton aikaan sotilaskylä. Siellä toimi Luoteis-Venäjän suurin sotilaslentokenttä, pinta-alaltaan 790 hehtaaria. Lentokenttä rakennettiin vuosina 1960–1970.


title: Heinjoen asemanseutu

text: 8. maaliskuuta 1988 Heinjoen lentokentällä tapahtui välikohtaus kun Ovetškinin perheen kaappaaman matkustajakoneen miehistö teki pakkolaskun kentälle. Tilanne päättyi kun Neuvostoliiton turvallisuusjoukot valtasivat koneen. Kone tuhoutui välikohtauksessa pommista alkaneen tulipalon seurauksena.


title: Heinjoen asemanseutu

text: Neuvostoliiton hajoaminen vaikutti rankasti kylään. Sotilaslentokenttä päätettiin lakkauttaa vuosina 1993–1994 Neuvostoliiton hajottua. Lentokenttä on nykyään Gazpromin omistuksessa, ja sitä on käytetty muun muassa Nord Stream -kaasuputkilinjan putkien varastointipaikkana. Kylässä on paljon Neuvostoliiton-aikaisia autioituneita rakennuksia ja bunkkereita, joista osa on hajotettu ja kaikki irtain varastettu. Asukkaista suuri osa on yhä entisiä Neuvostoliiton sotilaita tai heidän jälkeläisiään.


title: Heinjoen asemanseutu

text: Lentokenttä oli kaavailtu korjattavaksi ja sinne oli tarkoitus rakentaa Euroopan suurimpiin lukeutuva rahtilentokenttä, jonka hinnaksi oli arvioitu 160 miljoonaa dollaria. Lentokenttä oli suunniteltu avattavaksi vuonna 2000, mutta hanke kariutui talousongelmiin.


title: Heinjoen asemanseutu

text: Kylä sijaitsee keskellä metsää. Maaperä on hiekkaa, ja alueella on useita järviä ja lampia.


title: Heinjoen asemanseutu

text: Taajaman keskustassa on kolme elintarvikekauppaa, koulu, päiväkoti, leikkikenttä ja Viipurista tulevan bussilinjan päätepysäkki. Siellä on myös kioski, saha, hautausmaa ja entinen rautatieasema, jolla liikenne lakkautettu. Kylän rakennukset ovat kerrostaloja, jotka toimivat Neuvostoliiton armeijan työntekijöiden ilmaisina työsuhdeasuntoina. Kerrostalot ovat huonokuntoisia; ne lämpenevät kylän oman kivihiilivoimalan avulla. Kylässä on vesitorni, jonka vesi tulee kaivosta, ja vesi on juomakelpoista.


title: Heinjoen asemanseutu

text: Nähtävyyksiä ovat toisesta maailmansodasta muistuttavat monumentti ja panssarivaunu. Monumenttipaikka on neuvostosotilaiden joukkohauta ja muistomerkki, johon on kirjattu noin 800 kaatuneen neuvostosotilaan etu- ja sukunimi.


title: Heinjoen asemanseutu

text: Heinjoen asemalle pääsee kääntymällä M10/E18-tieltä vanhalle Pietarin-tielle A122, josta erkanee edelleen erittäin mutkainen tie asemanseudulle. Pieni pätkä tiestä kulkee entisen betonilaatoista rakennetun kiitotien päällä, mutta nyt sen peittää uusi asfaltti kun tie asfaltoitiin koko matkalta vuonna 2009, mutta tien pohjatöitä ei suoritettu. Kylään pääsee myös linja-autolla Viipurista.


title: Valencian yliopisto

text: Valencian yliopisto (virallisesti "Universitat de València studi-general") Valenciassa sijaitseva yliopisto. Yliopisto on perustettu vuonna 1499, ja se on yksi vanhimmista yhä toiminnassa olevista yliopistoista Espanjassa. Valencian yliopistosta käytetään nimitystä "Universidad Literaria" erottuakseen Valencian teknisestä yliopistosta. Vuonna 2010 yliopistossa oli 55 000 opiskelijaa.


title: Valencian yliopisto

text: Yliopistoon kuuluu kolme kampusta:


title: Rein Veidemann

text: Rein Veidemann (s. 17. lokakuuta 1946 Pärnu) on virolainen kirjallisuustieteilijä, kriitikko, esseisti, sanomalehtimies ja kirjailija.


title: Rein Veidemann

text: Vuonna 1984 hän teki Tarton yliopistossa väitöskirjan aiheenaan Neuvosto-Viron kirjallisuuskritiikki vuosina 1958–1972. Viron kirjailijaliiton jäsen Veidemannista tuli vuonna 1981.


title: Rein Veidemann

text: Veidemann on toiminut 2000-luvulla Postimees-lehden kriitikkona ja kolumnistina.


title: Rein Veidemann

text: Hänen uransa sisältää seuraavia tehtäviä:


title: Rein Veidemann

text: Rein Veidemann oli vuosina 1972–1990 Viron kommunistisen puolueen jäsen, Viron kansanrintaman johtoelinten jäsen 1988–1992, Viron korkeimman neuvoston jäsen 1990–1992, Riigikogun jäsen 1992–1995. Viron sosiaalidemokraattisen puolueen jäsen 1989–1992.


title: Team Kuortane

text: Team Kuortane on Kuortaneella vuonna 2010 perustettu naisten jääkiekkojoukkue, joka pelaa SM-sarjassa.


title: Team Kuortane

text: Team Kuortane perustettiin osana Jääkiekkoliiton projektia, jonka tarkoituksena on tyttö- ja naisjääkiekon kehittäminen. Seuran pelaajat asuvat ja harjoittelevat Kuortaneen urheiluopistossa. Osa pelaajista opiskelee Kuortaneen urheilulukiossa, osa ammattiin valmistavassa koulutuksessa. Seuran päävalmentaja on Jari Risku. Joukkue pelaa kotiottelunsa Kuortaneen jäähallissa.


title: Team Kuortane

text: Seuran nimi oli vuoteen 2014 saakka "Team Oriflame" pääyhteistyökumppaninsa, kosmetiikkayritys Oriflamen mukaan.


title: Team Kuortane

text: Kauden 2010–2011 pelaajat olivat suurimmalta osin syntyneet vuonna 1994, ja he olivat pääasiassa kotoisin pieniltä paikkakunnilta ympäri Suomea.Oriflame saavutti ensimmäisen SM-sarjapisteensä alkusarjan neljännessä ottelussa, jonka se kuitenkin hävisi Salo HT:lle voittomaalikilpailun jälkeen. Kahdeksannessa ottelussaan Oriflame pelasi varsinaisen peliajan tasan kaikki aiemmat ottelunsa voittaneen Hämeenlinnan Pallokerhon kanssa, mutta hävisi jatkoajalla 2–3. Alkusarjan ainoan voittonsa Oriflame saavutti viimeisessä ottelussaan kukistettuaan Lohjan Kisa-Veikot vieraskentällä 4–1. Oriflame jäi alkusarjassa yhdeksänneksi eli viimeiseksi. SM-karsintasarjan Oriflame aloitti kuudella peräkkäisellä voitolla. Se sijoittui sarjassa lopulta toiseksi ja säilytti sarjapaikkansa. Team Oriflame sai lisäksi pronssia A-tyttöjen SM-turnauksessa.


title: Team Kuortane

text: Oriflamen Niina Mäkinen pelasi Suomen pronssijoukkueessa naisten MM-kilpailuissa Sveitsissä. Christa Alanko, Tiina Ranne ja Saana Valkama kuuluivat puolestaan Suomen pronssijoukkueeseen 18-vuotiaiden MM-kilpailuissa.


title: Team Kuortane

text: Lähde: Finhockey


title: Team Kuortane

text: Team Oriflame voitti kaudella 2011–2012 SM-alkusarjassa kuusi ottelua varsinaisella peliajalla ja yhden jatkoajalla sekä hävisi yhdeksän ottelua. Se voitti muun muassa KalPan, JYP:n sekä alkusarjan voittaneen Ilveksen Oriflame sijoittui sarjassa seitsemänneksi jääden viiden pisteen päähän SM-loppusarjaan selvinneestä JYP:stä. SM-karsintasarjassa Oriflame voitti kaikki 15 ottelua maalierolla 126–12 säilyttäen sarjapaikkansa. Oriflame sai lisäksi hopeaa A-tyttöjen SM-turnauksessa.


title: Team Kuortane

text: Team Oriflamen Anna Kilponen, Venla Kotkaslahti ja Saana Valkama pelasivat naisten naisten MM-kisajoukkuessa. Suomen alle 18-vuotiaiden MM-kisajoukkueessa pelasivat puolestaan Tiina Ranne, Anna Kilponen, Jenna Tuovinen, Susanne Uppgård, Christa Alanko, Venla Kotkaslahti, Suvi Ollikainen, Vilma Tanskanen, Laura Vainionpää ja Saana Valkama.


title: Team Kuortane

text: Oriflame sijoittui kaudella 2012–2013 runkosarjassa viidenneksi selviytyen ensimmäisen kerran pudotuspeleihin. Se voitti 11 ottelua varsinaisella peliajalla ja kaksi yliajalla ja hävisi 15 ottelua. Puolivälierissä Oriflame hävisi Oulun Kärpille otteluvoitoin 0–3. Oriflame voitti lisäksi A-tyttöjen Suomen-mestaruuden.


title: Team Kuortane

text:
Anna Kilponen kuului Suomen joukkueeseen naisten MM-kilpailuissa. Alle 18-vuotiaiden MM-kilpailuissa pelasivat Eveliina Suonpää, Anna Kilponen, Reetta Lindholm, Reetta Valkjärvi, Ella Viitasuo, Venla Kotkaslahti, Suvi Ollikainen, Jenna Suokko ja Vilma Tanskanen.
Lähde: Finhockey


title: Team Kuortane

text: Team Oriflame Kuortane sijoittui kaudella 2013–2014 runkosarjassa seitsemänneksi jääden yhden pisteen pudotuspelipaikasta. Se voitti kahdeksan ottelua varsinaisella peliajalla, kaksi yliajalla ja hävisi 18 ottelua. Se säilytti sarjapaikkansa voitettuaan karsintasarjan, jossa voitti yhdeksän ottelua ja hävisi yhden. Kauden päätteeksi Oriflame voitti A-tyttöjen Suomen-mestaruuden.


title: Team Kuortane

text: Anna Kilponen, Eveliina Suonpää ja Vilma Tanskanen kuuluivat Suomen olympiajoukkueeseen Sotšin olympialaisissa.. Alle 18-vuotiaiden MM-kilpailuissa pelasivat Anni Keisala, Reetta Lindholm, Reetta Valkjärvi, Ella Viitasuo, Lotta Toivanen, Laura Hakala ja Jonna Yli-Mäenpää


title: Team Kuortane

text: Laura Hakala, Outi Harkkila, Eveliina Huttula, Anni Keisala, Anna Kilponen, Venla Kotkaslahti, Reetta Lindholm, Eveliina Nurmi, Suvi Ollikainen, Milla Raitala, Tiina Ranne, Jenna Suokko, Eveliina Suonpää, Vilma Tanskanen, Lotta Toivanen, Satu Tuominen, Susanne Uppgård, Alisa Vainio, Saana Valkama, Reetta Valkjärvi, Emilia Varpula, Ella Viitasuo, Jonna Yli-Mäenpää


title: Team Kuortane

text: Oriflame luopui yhteistyöstä ennen kautta 2014–2015. Joukkue jatkoi nimellä Team Kuortane. Pelaajista vaihtui puolet ja joukkueen keski-ikä oli kauden alkaessa vain 16,8 vuotta. Kuortane jäi runkosarjassa viimeiseksi voitettuaan kolme ottelua varsinaisella peliajalla ja kaksi yliajalla sekä hävittyään 23 ottelua. Pudotuspelipaikasta se jäi kuuden pisteen päähän. Karsintasarjassa Kuortane voitti neljä ottelua ja hävisi kaksi, sarjapaikka varmistui viimeisen ottelun 1–0-voitolla Lapinlahden Luistin -89:stä.


title: Team Kuortane

text: Eve Savander kuului MM-pronssia saaneeseen naisten maajoukkueeseen. Alle 18-vuotiaiden MM-kilpailuissa pelasivat maalivahti Anni Keisala, puolustajat Anni Hietaharju, Minni Lehtopelto ja Eve Savander sekä hyökkääjät Petra Keromaa, Niina Koukkula, Nea Ruuskanen ja Sara Säkkinen.


title: Team Kuortane

text: Laura Hakala, Anni Hietaharju, Eveliina Huttula, Anni Keisala, Petra Keromaa, Niina Koukkula, Inka Kuusinen, Minni Lehtopelto, Reetta Lindholm, Eveliina Nurmi, Venla Nurmi, Camilla Reinikainen, Nea Ruuskanen, Eve Savander, Sara Säkkinen, Lotta Toivanen, Reetta Valkjärvi, Emilia Varpula, Ella Viitasuo, Jonna Yli-Mäenpää


title: Team Kuortane

text: Team Kuortane sijoittui SM-runkosarjassa viidenneksi voitettuaan yhdeksän ottelua varsinaisella peliajalla ja yhden yliajalla sekä hävittyään 15 peliä varsinaisella peliajalla ja kolme yliajalla. Puolivälierissä se hävisi Oulun Kärpille otteluvoitoin 0–2. Kuortaneen Anni Keisala valittiin SM-sarjakauden parhaaksi maalivahdiksi ja Petra Nieminen parhaaksi tulokkaaksi. Kauden päätteeksi Kuortane voitti A-tyttöjen Suomen-mestaruuden.


title: Team Kuortane

text: Naisten MM-kilpailuihin 2016 valittiin Kuortaneen pelaajista Anni Keisala, Petra Nieminen, Eve Savander ja Sara Säkkinen. Heistä Savander joutui kuitenkin jäämään kisoista pois loukkaantumisen takia. Alle 18-vuotiaiden MM-kilpailuissa pelasivat Tiia Pajarinen, Sini Karjalainen, Minni Lehtopelto, Eve Savander, Emma Katajamäki, Petra Keromaa, Linnea Melotindos, Petra Nieminen, Jenniina Nylund, Camilla Reinikainen ja Sara Säkkinen.


title: Team Kuortane

text: Lähde: Elite prospects


title: Team Kuortane

text: Team Kuortane sijoittui kaudella 2016–2017 SM-runkosarjassa neljänneksi. Se voitti 15 ottelua varsinaisella peliajalla ja kaksi yliajalla sekä hävisi yhdeksän ottelua varsinaisella peliajalla ja kaksi yliajalla. Puolivälierissä Kuortane hävisi Hämeenlinnan Pallokerholle otteluvoitoin 0–2. Kauden päätteeksi Kuortane voitti A-tyttöjen Suomen-mestaruuden.


title: Team Kuortane

text: Petra Nieminen ja Sara Säkkinen kuuluivat MM-pronssia saaneeseen naisten maajoukkueeseen. Alle 18-vuotiaiden MM-kilpailuissa pelasivat Janina Aro, Noora Hautamaa, Sini Karjalainen, Neea Lehtimäki, Linnea Melotindos, Petra Nieminen, Kiia Nousiainen, Jenniina Nylund, Iina Tohila, Viivi Vainikka, Emilia Varpula ja Emilia Vesa.


title: Team Kuortane

text: Kausi päättyi Team Kuortaneen ensimmäiseen mitalisaavutukseen. Se otti pronssia vieraspelissä Espoon Bluesia vastaan, joka pelasi edeltävän kauden vielä Espoo United-nimellä. Runkosarjan sijoitus oli 5. Tuossa pronssipelissä maalivahti Tiia Pajarinen torjui lisäksi nollapelin.


title: Team Kuortane

text: Maalivahdit


title: Team Kuortane

text: Puolustajat


title: Team Kuortane

text: Hyökkääjät


title: Crash Boom Bang!

text: Crash Boom Bang! on Dimpsin kehittämä ja Sierra Entertainmentin julkaisema "Crash Bandicoot" -pelisarjaan kuuluva partypeli. Peli julkaistiin Nintendo DS:lle vuonna 2006. "Crash Boom Bang!" on ensimmäinen kokonaan Japanissa tehty "Crash Bandicoot" -peli.


title: Crash Boom Bang!

text: Pelattavina hahmoina ovat Crash Bandicoot, Coco Bandicoot, Tawna Bandicoot, Crunch Bandicoot, Dr. Neo Cortex, Pinstripe Potoroo, Fake Crash, Pura ja Polar. Peli on "Crash Bashin" tyylinen. Tasoissa on eri minipelejä. Voittaja on se, joka saa eniten pisteitä tai pääsee maaliin ensimmäisenä. Pelissä on kuusi erilaista tasoa: Port town, Desert, Big city, Volcano, Deep sea ja Tower. Jokaisella hahmolla on omanlaiset huoneet.Pelissä voit valita tarinapelin, festivaalitilan tai mennä omaan huoneeseen missä voi pelata pelejä ja viestiä muiden pelaajien kanssa.


title: Jäämerentähtimö

text: Jäämerentähtimö ("Stellaria humifusa") on pohjoisilla arktisilla alueilla tavattava monivuotinen kohokkikasvi. Suomesta laji on ilmeisesti kadonnut.


title: Jäämerentähtimö

text: Jäämerentähtimö on tiiviisti mätästävä ja kasvaa 5–10 senttimetriä korkeaksi. Varsi on rento, kalju ja väriltään vaaleanvihreä. Tiheässä olevat möyheähköt, ruodittomat lehdet ovat 2–8 mm pitkiä, puikeita tai leveänpuikeita ja kaljuja. Lehtihangat ovat usein itusilmuisia. Pitkäperäinen kukinto on vähäkukkainen viuhko tai kukat ovat yksittäin. Kukkien tukilehdet ovat vihreitä ja kaljulaitaisia. Kukan verholehdet ovat 3–4,5 mm ja tylppiä. Verhiö ja teriö ovat viisilehtisiä, teriö verhiötä hieman pitempi. Terälehtien liuskat ovat pitkulaisia, kaksiosaisia ja väriltään valkoisia. Emiö on kolmilehtinen. Jäämerentähtimö kukkii heinä-elokuussa. Siemenet sisältävä, kuusiliuskaisesti aukeava kota on verhiön pituinen.


title: Jäämerentähtimö

text: Jäämerentähtimö muistuttaa suuresti lettotähtimöä ("S. crassifolia").


title: Jäämerentähtimö

text: Jäämerentähtimöä tavataan pääasiassa pohjoisen pallonpuoliskon arktisilla alueilla. Erityisen yleinen laji on Kanadan arktisessa saaristossa. Laji tavataan myös muun muassa Islannissa, Huippuvuorilla ja Pohjois-Norjan rannikolla sekä Venäjällä Kuolan niemimaalta ja Vienan alueelta itään pitkin arktista rannikkoa. Suomesta laji löydettiin yllättäen Hailuodon Viinikanlahdelta vuonna 1947. Tämä Itämeren alueen ainoa, pienikokoinen esiintymä kuitenkin hävisi pian. Hailuodon esiintymän arvellaan olleen joko jääkauden jälkeinen jäänne tai äskettäin Jäämeren rannikolta vesilintujen tai kahlaajien jaloissa paikalle kulkeutunut.


title: Jäämerentähtimö

text: Jäämerentähtimö on pohjoisten merenrantojen kasvi. Sitä kasvaa maatuvilla levävalleilla, liejunsekaisilla rantaniityillä ja alavilla vuonorannoilla. Hailuodon esiintymä kasvoi kostealla merenrantaniityllä.


title: Purjehdus kesäolympialaisissa 1964

text: Vuoden 1964 kesäolympialaisten purjehdus järjestettiin 12. – 23. lokakuuta 1964 Japanissa Sagaminlahdella. Laji oli mukana olympialaisten ohjelmassa 13. kertaa. Mukana oli 225 osanottajaa 40 maasta. Tapahtumia oli viisi.


title: May Whitty

text: Dame May Whitty, DBE () oli brittiläinen näyttelijä, joka muistetaan parhaiten elokuvista "Nainen katoaa" (1938), "Night Must Fall" (1937) ja "Rouva Miniver" (1942). Kahdesta jälkimmäisestä hän oli Oscar-ehdokkaana parhaasta naissivuosasta.


title: May Whitty

text: May Whitty aloitti näyttelemisen Lontoon teattereissa 1882. Hän aloitti sivurooleissa mutta sai nopeasti päärooleja. Hän oli ollut yksi Britannian teatterimaailman suurimpia tähtiä lähes 25 vuotta, kun hän teki ensimmäisen elokuvansa "Enoch Arden" 1914. Elokuvat eivät kuitenkaan kiinnostaneet häntä suuresti ja hän tekikin vain harvoja elokuvia seuraavan 20 vuoden aikana. 1930-luvulla hänellä monia menestysrooleja Broadwayllä. Sen jälkeen hän siirtyi Hollywoodiin, sillä näyttelijän työ oli siellä helppoa ja rahallisesti tuottoisaa. Hänen ensimmäinen äänielokuvansa oli "Night Must Fall" (1937). Whitty näytteli tavallisesti arvokkaita ja jalosyntyisiä roolihahmoja, mutta hän pystyi myös näyttelemään työläisrooleja, kuten esimerkiksi "Kolmastoista tuoli" (1937).


title: May Whitty

text: May Whitty sai Brittiläisen imperiumin ritarikunnan Dame Commander of the British Empire (DBE) 1918 urhollisuudestaan ensimmäisessä maailmansodassa.


title: May Whitty

text: Whitty oli naimisissa näyttelijä ja teatterituottaja Ben Websterin kanssa. Heidän tyttärensä Margaret Webster oli myös näyttelijä. Margaret Webster kirjoitti äidistään elämäkerran "The Same Only Different" (1969).


title: Katukiekon suomenmestaruuskilpailut

text: Katukiekon suomenmestaruuskilpailut ovat vuosittain Suomessa järjestettävä turnaus, joka järjestettiin ensimmäisen kerran vuonna 2004. Finaali on joka kerta järjestetty Helsingin Narinkkatorilla.


title: Viron tasavallan korkein neuvosto

text: Viron korkein neuvosto oli Viron sosialistisen neuvostotasavallan päättävä elin. Korkeimman neuvoston XII vaalit pidettiin 18. maaliskuuta 1990. Tuolloin valittiin kansanvaalilla 105 kansanedustajaa. Heistä kaksi kolmannesta piti vaalipuheissaan Viron itsenäisyyden palauttamista edustajantyönsä varsinaisena tavoitteena.


title: Viron tasavallan korkein neuvosto

text: Parlamentin kokoontuessa 40 edustajaa kuului Kansanrintaman edustajiin ja lähes saman verran eli lähes 40 Viron kommunistipuolueen pohjalta syntyneen Vapaa Viro -ryhmän edustajiin. Loput olivat venäjänkielisiä edustajia – osa aatteellisesti lähellä Inter-liikettä. Korkeimman neuvoston vallassaoloaikana sen kokoonpano supistui kuudella jäsenellä. Heistä kaksi lopetti omasta tahdostaan ja neljä Neuvostoliiton asevoimissa palvelevaa luopui Viron kansallisen itsenäisyyden tunnustamisen yhteydessä.


title: Viron tasavallan korkein neuvosto

text: Korkeimman neuvoston toimikausi kesti 2½ vuotta ja päättyi lokakuun 5. päivänä 1992. Parlamentista erotettiin 11. maaliskuuta 1992 neljä venäläistä upseeria, koska heidän ei katsottu olevan suunnitteilla olevan kansalaisuuslain mukaisesti virolaisia.


title: Viron tasavallan korkein neuvosto

text: Viron sosialistisen neuvostotasavallan Korkeimman neuvoston XII kokoonpano aloitti toimintansa 29. maaliskuuta 1990. Puhemiehistön puheenjohtajaksi valittiin Arnold Rüütel. Korkeimman neuvoston puheenjohtajaksi valittiin Ülo Nugis sekä varapuheenjohtajiksi Marju Lauristin ja Viktor Andrejev.


title: Viron tasavallan korkein neuvosto

text: Viron korkein neuvosto päätti seuraavana päivänä 30. maaliskuuta 1990 kansallisesta asemasta. Se mukaan Neuvostoliiton valta Virossa todettiin lainvastaiseksi alusta lähtien ja julistettiin Viron tasavallan palauttaminen ja siirtymäaika alkaneeksi.


title: Viron tasavallan korkein neuvosto

text: Viro sai myös uuden pääministerin. Tehtävään valittiin 2. huhtikuuta 1990 Kansanrintaman johtomies Edgar Savisaar 54 äänellä eli niukalla ääntenenemmistöllä.


title: Viron tasavallan korkein neuvosto

text: Pian sen jälkeen 11. huhtikuuta 1990 korkein neuvosto päätti, että Neuvostoliiton asevelvollisuus ei vastaa Viron sosialistisen neuvostotasavallan asemaa. Toukokuun 8. päivä korkein neuvosto päätti korvata nimen "Viron sosialistisen neuvostotasavalta" nimellä "Viron tasavalta". Kansanedustajista 73 kannatti nimenmuutosta, 14 äänesti vastaan ja kaksi pidättyi äänestyksestä.


title: Viron tasavallan korkein neuvosto

text: Itsenäistymiskehityksen ja tekemiensä päätösten seurauksena Viron korkein neuvosto joutui 15. toukokuuta 1990 Inter-liikkeen provokaation kohteeksi. Silloin yrittivät itsenäisyyttä vastustavat vironvenäläiset tunkeutua parlamenttitaloon Toompealle. Tilanne päättyi kuitenkin lopulta rauhallisesti.


title: Viron tasavallan korkein neuvosto

text: Helmikuussa 1991 korkein neuvosto päätti järjestää kansanäänestyksen, jonka tulos tuli olemaan Viron tasavallan valtioelinten työn pohjana ylimenokauden ajan. Äänestys suoritettiin 3. maaliskuuta 1991 ja siinä kysyttiin: "Haluatteko Viron tasavallan itsenäisyyden palauttamista?" Äänestämässä kävi 83 % äänioikeutetuista, ja itsenäisyyden puolesta äänesti 78 %.


title: Viron tasavallan korkein neuvosto

text: Alkanut kehitys johti lopulta 20. elokuuta 1991 itsenäisyyteen. Kyseisenä päivänä klo 23.03 Viron korkein neuvosto vahvisti 69 äänen enemmistöllä päätöksen Viron kansallisesta itsenäisyydestä. Itsenäisyyspäätöksen lisäksi korkein neuvosto päätti:Perustuslaki ja sen osana kansalaisuuslaki olivat ankaran valtataistelun kohteena. Osapuolina olivat Korkein neuvosto ja etnisten virolaisten valitsema Viron kongressi, jolla oli tiukempi linja. Viron kongressin edustajien mielestä periaatteessa vain entisen, ennen vuotta 1940 olleiden Viron kansalaisten jälkeläiset olivat heidän mielestään oikeutettuja uuteen kansalaisuuteen. Kompromissiksi kansalaisuuskiistaan Korkein neuvosto järjesti kansanäänestyksen 28. kesäkuuta 1992, jossa uusi perustuslaki sai 66 prosentin kannatuksen, kun osallistuneista 92 % kannatti uutta vahvaan parlamenttiin pohjautuvaa perustuslakiehdotusta. Äänioikeuden laajentaminen Viron kansalaisuutta anoneille torjuttiin. Kysymys koski maassa asuvia n. 600 000 venäläistä.


title: Viron tasavallan korkein neuvosto

text: Itsenäisyyttä kannattivat seuraavat edustajat:


title: Viron tasavallan korkein neuvosto

text: Ülle Aaskivi, Mati Ahven, Andres Ammas, Tõnu Anton, Uno Anton, Lembit Arro, Hillar Eller, Kaljo Ellik, Ignar Fjuk, Illar Hallaste, Liia Hänni, Arvo Junti, Jaak Jõerüüt, Rein Järlik, Ants Järvesaar, Villu Jürjo, Hillar Kalda, Teet Kallas, Peet Kask, Johannes Kass, Kalju Koha, Valeri Kois, Mai Kolossova, Jüri Kork, Toomas Kork, Heino Kostabi, Ahti Kõo, Tiit Käbin, Ants Käärma, Mart Laar, Marju Lauristin, Enn Leisson, Jüri Liim, Jaan Lippmaa, Alar Maarend, Tiit Made, Mart Madisson, Tõnis Mets, Aavo Mölder, Ülo Nugis, Ants Paju, Eldur Parder, Heldur Peterson, Andrei Prii, Priidu Priks, Jüri E. Põld, Enn Põldroos, Koit Raud, Jüri Reinson, Andrus Ristkok, Jüri Rätsep, Arnold Rüütel, Tõnu Saarman, Edgar Savisaar, Hanno Schotter, Lehte Sööt, Aldo Tamm, Rein Tamme, Andres Tarand, Indrek Toome, Enn Tupp, Ain Tähiste, Uno Ugandi, Ülo Uluots, Heinrich Valk, Ants Veetõusme, Rein Veidemann, Helgi Viirelaid, Vaino Väljas


title: Purjehdus kesäolympialaisissa 1968

text: Vuoden 1968 kesäolympialaisten purjehdus järjestettiin 14. – 21. lokakuuta 1968 Acapulcossa Meksikossa. Laji oli mukana olympialaisten ohjelmassa 14. kertaa. Mukana oli 249 osanottajaa 41 eri maasta. Tapahtumia oli viisi.


title: Brightonin rautatieasema

text: Brighton Station on Brightonin ja Hoven kaupungin päärautatieasema Englannin etelärannikolla, ja sen asemapäällikkönä toimii Mark Epsom. Rautatieasema rakennettiin vuonna 1840, ja se yhdisti alkujaan Brightonin ja Shoreham-by-Sean kaupungin. Hieman myöhemmin asemalta oli yhteydet myös Lontoon London Bridgen rautatieasemaan, joka sijaitsi 82 km pohjoiseen, ja itään Lewesiin. Vuonna 1846 Brightonin rautatieasemasta tuli osa London, Brighton and South Coast Railwayn rautatieverkostoa.


title: Brightonin rautatieasema

text: The London and Brighton Railway rakensi matkustaja- ja tavara-aseman sekä veturivarikon Brightonin pohjoisrajalle. Alue oli haastava, sillä se sijaitsi hieman alle kilometrin päässä merenrannasta ja toi mukanaan huomattavia kaivaustöitä.


title: Brightonin rautatieasema

text: Arkkitehti David Mocattan vuosina 1839 ja 1840 suunnittelema italialaistyylinen, kolmekerroksinen matkustaja-asema rakennettiin vuonna 1840, ja siihen kuului myös rautatieyhtiön pääkonttori. John Urpeth Rastrickin rakentama laiturialue koostui neljästä viistokatosta, joista kaikki olivat noin 76 m pitkiä.


title: Brightonin rautatieasema

text: Rautatieasemaa laajennettiin vielä 1800-luvulla, mutta siihen voitiin lisätä vain muutama laituri vaikeasti viettävästä alueesta johtuen. Aseman liikenne kuitenkin lisääntyi, ja sen tiloista tuli riittämättömiä 1870-lukuun mennessä. Sen takia olemassa olevia laitureita pidennettiin niin, että niihin mahtui kaksi junaa. Kaikki kolme erillistä kattoa korvattiin yhdellä vuosina 1882-1883. Nykyinen, vuosina 1999 ja 2000 kunnostettu katto on tehty kaarevasta lasista ja raudasta, ja se suojaa laitureita.


title: Brightonin rautatieasema

text:
Tavara-asema rakennettiin matkustaja-aseman itäpuolelle, 9 metriä alemmaksi kaltevasta alueesta johtuen. Sieltä pääsi aluksi Shorehamin raiteelle, mutta tunnelin sisäänkäynti tukittiin, kun uudet raiteet valmistuivat.
Rautatieasemalta kulkee usein junia Gatwickin lentoaseman ja London Victorian rautatieasemalle sekä Thameslinkin kautta Keski-Lontoon läpi Bedfordiin. Useimmat Lontooseen menevät tai sen kautta kulkevat junat käyttävät Brightonin päärataa. Jotkut junat kulkevat myös Salisburyn ja Bristolin kautta Wessexin päärataa. Lewesiin ja kauemmaksi menevät junat ylittävät aseman jälkeen vaikuttavan London Roadin sillan.


title: Brightonin rautatieasema

text: CrossCountry-yhtiö ei liikennöi enää Brightonista. Birminghamiin ja pohjoiseen menevien matkustajien täytyy matkustaa Keski-Lontoon kautta tai vaihtaa junaa East Croydonissa ja Watford Junctionissa. Myös South West Trains liikennöi ennen säännöllisesti Brightonista Readingiin ja Paigntoniin, mutta vuorot loppuivat joulukuussa 2007. Tämä aiheutti joitakin häiriöitä työmatkalaisille, sillä Brightonista ei ole suoria yhteyksiä Basingstokeen eikä Winchesteriin.4. elokuuta 1909 Terrier No. 83 "Earlswood" -veturin vetämä moottorijuna törmäsi puskuriin kuljettajan virheen vuoksi. Onnettomuudessa vahingoittui yhdeksäntoista ihmistä.


title: Ruotsin salibandyliitto

text: Ruotsin Salibandyliitto () on Ruotsissa salibandya hallinnoiva järjestö ja se perustettiin Salassa 7. marraskuuta 1981. Nykyään Ruotsissa on noin 120,000 rekisteröitynyttä pelaajaa.


title: Hurrikaani Karl

text: Hurrikaani Karl oli vuoden 2010 Atlantin hurrikaanikauden 11. trooppinen myrsky ja kuudes hurrikaani, joka oli voimakkaimmillaan luokassa 3 Saffir-Simpsonin asteikolla. Samaan aikaan myös hurrikaanit "Igor" ja "Julia" olivat aktiivisia. Karlin rantautuessa Meksikoon 17. syyskuuta sen maksimituulennopeudeksi arvioitiin noin 51 m/s.


title: Hurrikaani Karl

text: Meksikonlahdella jouduttiin evakuoimaan öljynporauslauttoja Karlin vuoksi. Myös Laguna Verden ydinvoimalaitos Veracruzin rannikolla jouduttiin sulkemaan. Ainakin kahdeksan ihmistä kuoli, joista viisi Veracruzissa.


title: Kirkon koulutuskeskus

text: Kirkon koulutuskeskus on on Kirkkohallituksen koulutuksen ja kehittämisen asiantuntijayksikkö, joka palvelee seurakuntia järjestämällä ja koordinoimalla henkilöstökoulutusta sekä osallistumalla kirkon alan koulutuksen kehittämiseen. Vuonna 1970 perustettu koulutuskeskus sijaitsee Järvenpäässä Tuusulanjärven rannalla. Koulutustoiminnan tavoitteena on tukea kirkon ja seurakuntien henkilöstön ammatillista osaamista. Kirkon koulutuskeskuksen koulutukseen osallistuu vuosittain yli 1 000 kirkon työntekijää eri puolilta maata. Koulutukset ovat usein pitkäkestoisia koulutusprosesseja, joissa lähijaksot ja seurakuntatyö vuorottelevat.


title: Kirkon koulutuskeskus

text: Kirkon koulutuskeskus toimii samalla kampuksella Seurakuntaopiston ja Diakonia-ammattikorkeakoulun kanssa Järvenpäässä.


title: Kirkon koulutuskeskus

text: Kirkon koulutuskeskuksen johtajina ovat olleet mm. myöhemmin eri hiippakuntien piispoina toimineet Kalevi Toiviainen, Olavi Rimpiläinen, Juha Pihkala ja Simo Peura. Kirkon koulutuskeskuksen nykyinen johtaja on Kari Kopperi.Kirkon koulutuskeskuksen kurssitarjonta julkaistaan edeltävän vuoden elokuussa ilmestyvässä Kirkon henkilöstökoulutuskalenterissa.


title: Raamattuteologia

text: Raamattuteologia on kristillisen teologian osa-alue, joka tutkii Raamattua ja pyrkii muodostamaan siitä uskonnollisen tulkinnan. 1700-luvulle saakka Raamattua tulkittiin dogmaattisesti vahvistamaan uskonnollisen yhteisön, kuten kirkon tai synagoogan dogmaattisia opillisia käsityksiä. Suomessa Kirkon koulutuskeskus järjestää kirkon hengellisen työn tekijöille, ensisijaisesti papeille suunnattua raamattuteologista koulutusta.


title: Fonin kieli

text: Fonin eli fongin kieli on nigeriläis-kongolaiseen kieliryhmään kuuluva kieli, jota puhutaan pääasiassa Beninissä. Sitä kutsutaan myös nimillä Dahomeen, Djedji, Fo, Fogbe, Fongbe ja Fonnu.


title: Burkhard Cordes

text: Burkhard Cordes (s. 15. toukokuuta 1939 Darmstadt, Saksa) on brasilialainen entinen kilpapurjehtija ja olympiamitalisti. Hän kilpaili Flying Dutchman -luokassa yhdessä Reinaldo Conradin kanssa ja voitti pronssia Méxicon olympialaisissa 1968. Cordes voitti Conradin kanssa myös kaksi mitalia Pan-Amerikan kisoista, kultaa vuonna 1975 ja hopeaa vuonna 1967.


title: Burkhard Cordes

text: Burkhardin isä Otto oli Saksaa edustanut vesipalloilija.


title: Aller retour

text: Aller retour on La Fouinen viides sooloalbumi, jonka julkaisi Jive Records vuonna 2007. Levyltä julkaistiin yksi single, Tombé pour Elle. Vierailevina artisteina olivat Booba, Amel Bent, Gued'1 ja Kennedy.


title: Otto Cordes

text: Otto Cordes (31. elokuuta 1905 Magdeburg – 24. joulukuuta 1970 São Paulo, Brasilia) oli saksalainen vesipalloilija ja olympiavoittaja. Hän edusti seuratasolla SC Hellas Magdeburgia. Cordes oli mukana olympialaisissa vuosina 1928 ja 1932. Hän pelasi vuoden 1928 turnauksessa kolme ottelua ja teki yhden maalin ja vuoden 1932 olympialaisissa neljä ottelu tehden yhden maalin.


title: Otto Cordes

text: Oton poika Burkhard oli Brasiliaa edustanut kilpapurjehtija.


title: Drosera regia

text: Drosera regia on kihokkeihin kuuluva lihansyöjäkasvi. Kasvi on endeeminen ja esiintyy vain yhdessä laaksossa Etelä-Afrikassa. Kasvin lehdet voivat kasvaa jopa 70 cm pituisiksi. Kasvilla on useita epätavallisia piirteitä, joita ei esiinny muilla kihokeilla. Kasvilla on muun muassa puumainen maavarsi. Kuningaskihokin on päätelty säilyttäneen joitakin kihokkien suvun vanhimmista piirteistä.


title: Drosera regia

text: Kasvi käyttää lonkeromaisia lehtiä suurien hyönteisten kuten kovakuoriaisten ja perhosten pyydystämiseen. Lehtien yläpinnat ovat tahmeat ja hyönteiset jäävät kiinni lehtiin.


title: Drosera regia

text: Kasvi on melko suuri ruoho, jolla on vaakasuuntaiset maajuuret ja pitkät, mutta kapeat noin 2 senttimetrin levyiset lehdet. Lehtien pinnassa on lyhyen varren päässä olevia tahmeita lonkeroita. Lehdet voivat kiertyä saaliin ympärille. Kuningaskihokin kasvukausi alkaa lokakuussa ja jatkuu huhtikuulle ja kasvi on yleensä lepotilassa huhtikuusta kesäkuun puoliväliin.


title: Drosera regia

text: Kasvi kukkii tammi-helmikuussa. Kukat voivat olla jopa 40 cm mittaisen varren päässä. Yhdessä varressa on 5–20 vaaleanpunaista kukkaa. Kukilla on 2–3 cm pituiset terälehdet.


title: Drosera regia

text: Kasvia esiintyy vain Etelä-Afrikassa noin 500–900 metrin korkeudessa. Wellingtonin kaupungin lähellä sijaitsevassa laaksossa.


title: Basil Radford

text: Basil Radford () oli brittiläinen elokuvanäyttelijä. Radford tuli tunnetuksi Alfred Hitchcockin elokuvasta "Nainen katoaa", jossa hän yhdessä Naunton Waynen kanssa esitti Chartersia ja Caldicottia, kahta krikettihullua englantilaista. He esittivät samoja rooleja "Yöpikajunassa" ja samankaltaisia rooleja monissa muissa elokuvissa.


title: Naunton Wayne

text: Naunton Wayne (oik. "Henry Wayne Davies" ) oli brittiläinen elokuvanäyttelijä. Wayne tuli tunnetuksi Alfred Hitchcockin elokuvasta "Nainen katoaa", jossa hän yhdessä Basil Radfordin kanssa esitti Caldicottia ja Chartersia, kahta krikettihullua englantilaista. He esittivät samoja rooleja "Yöpikajunassa" ja samankaltaisia rooleja monissa muissa elokuvissa.


title: Reinaldo Conrad

text: Reinaldo Conrad (s. 31. toukokuuta 1942 São Paulo) on brasilialainen entinen kilpapurjehtija ja olympiamitalisti. Hän voitti olympialaisissa kaksi pronssimitalia, Flying Dutchman -luokasta vuosina 1968 ja 1976. Conrad menestyi myös Pan-Amerikan kisoissa, joissa hän voitti kolme kultaista ja yhden hopeisen mitalin vuosina 1959–1975.


title: Euclid

text: Euclid on Euroopan avaruusjärjestön suunnittelema tieteellinen avaruusalus. Projektin käynnistämispäätös tehtiin kesäkuussa 2012. Euclid tutkii avaruuden pimeää energiaa, pimeää ainetta, galaksien muotoa ja maailmankaikkeuden laajenemishistoriaa. Avaruusaluksen laukaisu avaruuteen on suunniteltu tapahtuvaksi vuonna 2019. Avaruusalus kiertää aikanaan Aurinkoa Lagrangen L2-pisteessä. Kokonaisuudessaan avaruuslento kestää kuusi vuotta, josta siirtolento L2-pisteeseen kestää useita viikkoja. Kyseessä on ESAn Cosmic Vision-ohjelman keskikokoinen avaruuslento, joka maksaa noin miljardi euroa.


title: Euclid

text: Tutkimushankkeessa pyritään selvittämään, onko pimeää energiaa olemassa vai onko Albert Einsteinin yleinen suhteellisuusteoria virheellinen koskien painovoiman vaikutusta pisimmillä etäisyysskaaloilla.


title: Euclid

text: Alus tekee mittauksia 550–920 nanometrin ja 0,8–1,7 mikrometrin aallonpituuksilla. Se kerää säteilyn Korschin teleskoopilla, jonka halkaisija on 1,2 metriä. Mittauselementteinä ovat CCD-kamera, lähi-infrapuna-alueen fotometri ja spektrometri.